Škole Srednja mašinska škola Beograd\nSve je veći broj zanimanja koja za razliku od prethodnog perioda, ponovo postaju aktuelna. I dok je ranije bilo gotovo neverovatno da se čak i dobri đaci odlučuju za školovanje u okviru nekog od zanimanja u oblasti mašinstvo i obrada metala, kao što su na primer obrazovni profili mehaničar optike ili tehničar optike, danas je povećana potreba za radnicima tih profila, pa je samim tim veća i potražnja za kvalifikovanim radnicima.\nA samim tim što Srednja mašinska škola Beograd na osnovu Rešenja broj 022 - 05 - 00047/2017 - 03, od 12. jula 2018. godine, izdatim od strane Ministarstva prosvete, nauke i tehnološkog razvoja Republike Srbije ima pravo da organizuje nastavu u okviru obrazovnih profila u području rada mašinstvo i obrada metala, to svi koji su zainteresovani imaju mogućnost da steknu diplome za zanimanja koja su vrlo tražena.\nPomenuto Rešenje doneto je na osnovu člana 136 stav 1 Zakona o opštem upravnom postupku, koji je objavljen u „ Službenom glasniku Republike Srbije“ broj 18 / 16 i na osnovu člana 94 Zakona o osnovama sistema obrazovanja i vaspitanje, objavljenom u „ Službenom glasniku Republike Srbije “ broj 88 / 17, 27 / 18 - dr. zakon i 10 / 19). Tim Rešenjem je utvrđeno da Srednja mašinska škola Beograd ispunjava sve uslove koji su u skladu sa aktuelnim zakonima, a prevashodno u pogledu prostora, opreme, nastavnih sredstava i potrebnog broja nastavnika i stručnih saradnika za ostvarivanje nastavnih planova i programa.\nNastava se u okviru obrazovnog profila mehaničar optike, IV stepen i u okviru obrazovnog profila mehaničar optike, III stepen, organizuje u skladu sa aktuelnim nastavnim planom i programom, predviđenim od strane nadležnih institucija. Samim tim se podrazumeva da su učenici u obavezi da pohađaju kako teorijski, tako isto i praktični deo nastave, a sve na osnovu predviđenog nastavnog programa.\nU želji da svim učenicima obezbedi maksimalan kvalitet nastave, Srednja mašinska škola Beograd najpre vodi računa o opremljenosti prostorija, koje se nalaze na adresi Makenzijeva broj 51 - 53, a odmah zatim i o kvalitetu stručnog kadra. Budući da su predavači sa puno pažnje odabrani, te da iza sebe imaju adekvatno iskustvo i reference, to je i garant učenicima da će imati priliku da znanja stiču od najboljih u tom poslu. Međutim, to nije kraj kada je u pitanju ulaganje u kvalitet stručnog kadra. Naime, Srednja mašinska škola Beograd i te kako vodi računa o dodatnoj edukaciji stručnjaka, koji su zaduženi za organizaciju nastave u okviru obrazovnog profila mehaničar optike, III stepen i tehničar optike, IV stepen.\nIsto tako se mora naglasiti i da se naročita pažnja u ovoj obrazovnoj instituciji obraća i na stručne saradnike, sa kojima se ostvaruje praktična nastava. Baš zato se Srednja mašinska škola Beograd može pohvaliti činjenicom da svojim učenicima pruža mogućnost da praktičan deo nastave, koji je predviđen programom organizuje u saradnji sa pojedincima i institucijama u Beogradu, koje imaju otvorena radna mesta za pomenute pozicije, te svojim dugogodišnjim postojanjem na tržištu daju adekvatne garancije za kvalitet praktičnog dela nastave.\nNa sve ovo treba dodati i podatak da, budući da Srednja mašinska škola Beograd ima sva potrebna ovlašćenja za organizaciju nastave u okviru obrazovnog profila tehničar optike, IV stepen i mehaničar optike, III stepen, svi učenici po završetku školovanja stiču i diplomu, koja je u istom rangu kao i diploma svake druge zvanično priznate srednje škole u našoj zemlji. Sa tim u vezi treba naglasiti i to da diploma za zanimanje mehaničar optike, III stepen ili za zanimanje tehničar optike, IV može ne samo da bude upisana u radnu biografiju kandidata (CV), kao dokaz o nivou kvalifikacija, već može da uputi zahtev i zaposlenima u Nacionalnoj službi za zapošljavanje, kako bi taj dokument bio zvanično upisan u radni dosije tog kandidata.\nZanimanja za koja nastavu organizuje Srednja mašinska škola Beograd se smatraju vrlo perspektivnim. Kandidatima se nudi mnoštvo mogućnosti nakon sticanja priznate diplome, te tako mogu ili da se zaposle u nekoj fabrici optičarskih elemenata ili u optičarskoj radnji, ali isto tako mogu da otvore i sopstvenu radnju, te da ne zavise ni od koga u poslu. Samim tim što su u pitanju zanimanja, koja su na tržištu rada u ovom momentu vrlo tražena, to svako ko bude pohađao ovu školu vrlo brzo nakon završetka može prilično lako i brzo da pronađe posao u pomenutoj struci.\nNeophodno je da svi koji su zainteresovani za školovanje u okviru obrazovnog profila tehničar optike, IV stepen ili mehaničar optike, III stepen, najpre izvrše prijavljivanje. Posle dobijanja svih potrebnih obaveštenja o postupku upisa i o dokumentima, koja bi trebalo da prilože u tom trenutku, dobiće sve potrebne informacije i o visini školarine i o načinu plaćanja.\nI za kraj, da napomenemo i to da Srednja mašinska škola Beograd uz redovno školovanje, svim zainteresovanima nudi mogućnost da se odluče i za vanredno školovanje u okviru pomenutih obrazovnih profila u području rada mašinstvo i obrada metala.


Tip dana: Frajburg – Borusija Menhengladbah: Mogu li gosti do plasmana u Ligu šampiona? – Kladjenje.rs\nHomeTip DanaTip dana: Frajburg – Borusija Menhengladbah: Mogu li gosti do plasmana u Ligu šampiona?\n5 Juna, 2020 Vlajko Tip Dana 0\nOvog vikenda su na programu novi mečevi u nemačkom šampionatu, a uvodni susret 30. kola se igra u Frajburgu, gde će istoimena ekipa na svom terenu, naravno bez prisustva navijača dočekati Borusiju Menhengladbah.\nMeč između ova dva kluba je zakazan za 20 časova i 30 minuta.\nFrajburg: Sezona iznad očekivanja!\nFudbaleri Frajburga su prošle sezone uglavnom igrali promenljivo, što ih je na kraju i dovelo do trinaestog mesta na tabeli, uz podatak da je tada ova ekipa odavno prebrinula sve brige oko opstanka u društvu najboljih, što je svakako i bio primarni cilj.\nSigurno je da bi ova simpatična ekipa završila i na boljoj poziciji na tabeli, ali su na poslednjih pet mečeva ostvarili samo jedan trijumf, uz čak tri poraza i jedan remi.\nKada je ovaj šampionat u pitanju deluje da svi navijači Frajburga imaju dosta razloga za zadovoljstvo. Naime, njihovi fudbaleri se posle 29-og odigranog kola nalaze na fantastičnom osmom mestu na tabeli uz samo četiri boda manjka u odnosu na šestoplasirani tim na tabeli Bundeslige, a poznato je da to šesto mesto na kraju šampionata donosi plasman u Ligu Evrope.\nIpak, ono što se svakako mora priznati je da Frajburg ne igra baš najbolje od kako se nastavila Bundesliga, pošto su na četiri odigrana susreta doživeli dva poraza i dva remija.\nSve je počelo dosta dobro, pošto je Frajburg uspeo da odoli na gostovanju kod Lajpciga koji igra fantastično ove sezone, ali su nakon toga izabranici Kristijana Štrajha doživeli dva poraza i remi na gostovanju kod Frankfurta u jednom izvanrednom susretu koji je završen rezultatom 3:3.\nInače, ne treba zaboraviti da je Frajburg fenomenalno startovao ove sezone i da su se mimo svih očekivanja dugo nalazili u samom vrhu tabele, ali su kasnije počeli da osciliraju, zbog čega su i pali na osmo mesto, koje i dalje drže.\nBorusija Menhengladbah: Može li ova ekipa do plasmana u Ligu šampiona?\nFudbaleri Menhengladbaha su zaista fenomenalno započeli ovaj šampionat i mimo svih očekivanja su prvih desetak kola proveli na prvom mestu na tabeli. Nažalost, kako je vreme prolazilo tako je i ova ekipa pružala sve slabije partije, pa se trenutno, posle 29-og odigranog kola nalaze na četvrtom mestu na tabeli, što je takođe izuzetno značajna stvar, pošto ovo mesto na kraju šampionata donosi direktan plasman u Ligu šampiona, što je kako je sezona tekla postalo primarni cilj ekipe iz Severne Rajne.\nOdmah na startu nastavka su fudbaleri Borusije iz Menhengladbaha odigrali jedan sjajan meč i slavili na gostovanju kod Ajntrahta u Frankfurtu, a taj meč je završen rezultatom 1:3.\nNakon toga je usledio jedan jako važan meč protiv Bajer Leverkuzena koji je direktan rival Borusiji u borbi za plasman u Ligu šampiona pošto se “farmaceuti” trenutno nalaze na petom mestu na tabeli uz isti broj bodova kao i Menhengladbah. Nažalost, “ždrepci” su doživeli poraz u tom susretu, pošto je na kraju bilo 1:3.\nIpak, ekipa iz Severne Rajne je pokazala karakter pošto su prvo remizirali na gostovanju kod Verdera iz Bremena kome su bodovi bili preko potrebni zbog činjenice da se mimo svih očekivanja grčevito bore za opstanak, da bi u prošlom kolu “ždrepci” odigrali svoju najbolju partiju nakon ove preduge pauze. Naime, Borusija je na svom terenu bez većih problema savladala Union Berlin, a taj meč je završen rezultatom 4:1.\nInače, do sada je Menhengladbah odigrao četrnaest susreta na gostovanjima na kojima su ostvarili sedam trijumfa, tri remija i četiri poraza, a posebno treba napomenuti da je ova ekipa na poslednja četiri gostovanja upisala isto toliko pobeda.\nSigurno je da su svi u Frajburgi zadovoljni onim što je do sada učinila ova ekipa, iako ovaj tim u poslednje vreme ima dosta problema i ne zna za trijumf nakon preduge pauze. Sa druge strane, ekipa iz Menhegladbaha još uvek drži sve u svojim rukama kada je u pitanju plasman u Ligu šampiona, i sigurno je da su im bodovi preko potrebni u ovom susretu. Najviše zbog toga vam i savetujemo da odigrate 2 koju kladionica Meridianbet plaća sa kvotom 1.85. Takođe, mišljenja smo da će Borusija uspeti da postigne makar dva gola na ovom susretu i iz tog razloga vam predlažemo da probate sa igrom G2+ koju kladionica Meridianbet plaća sa kvotom 1.68. Za one hrabre, savetujemo vam da probate sa igrom da će gosti postići makar jedan gol u prvom i jedan u drugom poluvremenu. Kladionica Meridianbet igru G1+I&1+II plaća sa fenomenalnom kvotom 2.49.\nU sredu se nastavljaju mečevi vanrednog 15. kola engleske Premijer lige, a za vas smo ovog puta analizirali veliki gradski derbi koji je poznat pod nazivom Mersisajd, u kom će Liverpul na svom terenu dočekati […]\n6 Januara, 2019 Peca Tip Dana 0\n19 Marta, 2019 Peca Tip Dana 0\nPred start kvalifikacija za naredno Evropsko prvenstvo, selekcije Nemačke i Srbije odigraće prijateljski meč u Volfsburgu. Srbiju u ponedeljak očekuje gostovanju kod aktuelnog šampiona Evrope, reprezentacije Portugalije, dok će Nemci već u nedelju gostuju u […]


Fudbal: Bečejci teže od očekivanog došli do nove pobede - Portal Moj Bečej - Bečejske opštine iz ugla građana!\nVažna su tri boda\nČetvorodnevno odsustvo Branka Savića nadoknadiće Dalibor Novčić\nMožda neki u redovima Bečejaca nisu ozbiljno shvatili upozorenje „šefa“ Branka Savića da su Zrenjaninci mnogo opasniji od trenutnog položaja na tabeli, pogotovo posle brzog vođstva, već u četvrtom minutu, pa i 2:0 na poluvremenu, ali su se uverili tokom nastavka.\nGosti su još brže u drugom delu smanjili na 2:1, što im je dalo dodatno samopouzdanje da pokušaju da anuliraju prednost i stignu do boda, ali nisu uspeli i momci sa Tise su i dalje lideri vojvođanskih srpskoligaša.\n-Posle dobro odigranog poluvremena, sigurnog vođstva i još nekoliko propuštenih prilika, nastavak nismo počeli s potrebnom koncentracijom i odmah smo kažnjeni. Posle toga je rival preuzeo kontrolu nad loptom i nismo uspeli da nađemo rešenje kako da povratimo ogru. Istina, uspevali smo preko kontranapada da pripretimo nekoliko puta, ali bez rezultata. No, najvažnije je da smo osvojili tri boda, iskren je šef stručnog štaba Bečejaca Branko Savić.\nDobrim delom na tok utakmice uticala je i povreda mladog štopera Bečejaca Veljka Jelenkovića, koji je u osmom minutu doživeo, utvrđeno je kasnije u bečejskom Domu zdravlja, lakši potres mozga, pa je ustupio mesto drugom „bonusu“ Nemanji Stojanoviću. To je značilo, šahovskim rečnikom, „rokadu“ u odbrani. Nikola Terzin je prešao na štopera, a Stojanović na desnog beka, što nije njegova pozicija, i, baš, odatle je pošla akcija kod jedinog gola Zrenjaninaca.\n-Jelenković će biti odutan dan, dva s treninga i verujem da će nesmetano moći da se priključi ostalima i ravnopravno konkuriše za sastav u Kuli protiv Hajduka, gde ćemo imati novi teški izazov. Ali, mi imamo zacrtani cilj da idemo utakmicu po utakmicu i imperativ nam je pobeda, ne krije trener Savić.\nI dok će Jelenković biti odsutan dan ili dva, trener Branko Savić će odsustvovati četiri.\n-Imam završna pradavanja i vežbe za Pro licencu u centru FSS u Novoj Pazovi. Sa akipom će raditi moji saradnici Dalibor Novčić i Miloš Andrić. Svakodnevno ćemo biti na vezi, a u petak stižem na trening i u subotu ću voditi ekipu, zaključuje ovonedeljnu priču Branko Savić.\nPored tri važna boda, subotnja utakmica je Milošu Savanoviću poslužila da upiše još jednu recku u golgeterskoj seriji. Na sedam odigranih utakmica, postigao je devet golova, a po šansama u subotu mogao je da stigne do broja na dresu 11. Raduju i prodori Koste Dražića po desnoj strani i asistencije kod oba gola, Savanoviću i Šormazu, koji je i na drugoj utakmici u dresu Bečejaca postigao gol.


Junajted u nemogućoj misiji u Parizu, Kolarov u Portu\nRTS\t06.03.2019 14:55\nFudbaleri Pari Sen Žermena dočekuju Mančester Junajted sa velikom prednošću od 2:0. Revanš meč na 'Parku prinčeva' pratite u direktnom prenosu na Prvom programu RTS-a od 21.00 čas. Porto će u drugom meču pokušati da nadoknadi 1:2 iz Rima protiv Rome na 'Dragau'\nPred Junajtedom je praktično nemoguća misija nakon poraza na Old Trafordu, jedinom od dolaska menadžera Olea Gunara Solskjera.\n"Crvenim đavolima" je potreban veliki preokret u Parizu i to praktično bez pola tima zbog povreda, na čijoj listi je i srpski reprezentativac Nemanja Matić, ali i bez suspendovanog Pola Pogbe.\nNa drugoj strani trener Tomas Tuhel ne računa na prvu zvezdu Nejmara, takođe zbog povrede, dok je iz istog razloga neizvestan Edinson Kavani, ali i bez njih su Parižani veliki favoriti za prolaz među osam najboljih.\nMeč se igra na "Parku prinčeva" u Parizu sa početkom u 21.00 čas, direktan prenos je na Prvom programu RTS-a, dok tok meča i snimke golova možete pogledati na našem portalu.\nDva gola Nikole Zaniola bila su dovoljna Romi za trijumf na Olimpiku protiv Porta, ali ne i za sigurnost jer su se Portugalci izvukli u finišu preko Adrijana Lopeza.\nUpravo taj pogodak daje Portu veliku nadu da može da nadoknadi zaostatak, ali i činjenica da je slavio na sva tri prethodna duela u elitnom takmičenju na svom terenu ove sezone, istina, protiv slabijih rivala od Rome, Galatasaraja (1:0), Lokomotive iz Moskve (4:1) i Šalkea (4:1).\nI Porto i Roma, u čijoj startnoj postavi se očekuje kapiten reprezentacije Srbije Aleksandar Kolarov, napravili su su loše uvertire porazima od ljutih rivala Benfike (2:1), odnosno Lacija (3:0), pa bi prolazom u četvrtfinale jedan tim zacelio rane.\nPorto dočekuje Romu na stadionu "Dragao" od 21.00 čas, a tok meča možete pratiti na našem portalu.


Prilagođavanje navigacije na lokaciji - SharePoint\nNa matičnoj stranici lokacije kliknite na meni " Radnje na lokaciji " i izaberite stavku Postavke lokacije.\nMožete da promenite redosled kojim naslove ili veze pojavljuju na traci za brzo pokretanje, ali možete da promenite redosled veza samo ispod određenog naslova. Na primer, možete da imate naslov "liste" koji sadrži veze za kalendar i zadatke. Možete da premestite na listama naslova na drugu lokaciju na traci za brzo pokretanje, ali možete da promenite redosled kalendara i zadataka samo u okviru liste naslova. Da biste premestili kalendara ili zadataka drugog naslova, prvo morate da uredite vezu i dodelite je drugom naslovu.\nPored uključujući veze ka listama ili bibliotekama na lokaciji, možete da dodate prilagođene veze na traci za brzo pokretanje. Na primer, možete da uključite vezu ka informacijama koje vi ili članovi vaše organizacije često koristite kao što je dokument, događaja iz kalendara ili neke druge lokacije.\nJedinstveni Lokacija nije uključena u vidu kartice na traci sa vezama nadređene lokacije i ne koristi na istu gornju traku sa vezama kao nadređena lokacija. Na gornjoj traci sa vezama je prilagodljivih ovom nivou i potpuno odvojena od nadređene lokacije.\nNapomena: Možete samo da prikazivanje ili skrivanje prikaza stabla. Ne možete da prilagodite prikaz u obliku stabla pomoću Veb pregledača. Informacije o prilagođavanju prikaza u obliku stabla pomoću HTML uređivača koji je kompatibilan sa Windows SharePoint Services 3.0, kao što su Microsoft Office SharePoint Designer 2007, potražite u Windows SharePoint Services V3 SDK koji je dostupan sa Windows SharePoint Services centru za projektante na lokaciji MSDN.


Usvojene izmene Zakona o turizmu-bolja zaštita turista\nBEOGRAD - Skupština Srbije usvojila je danas izmene Zakona o turizmu, koje treba da doprinesu suzbijanju sive ekonomije u toj oblasti i boljoj zaštiti turista koji putuju preko turistickih agencija.\nKako je tokom skupštinske rasprave o tom aktu rekao ministar trgovine, turizma i telekomunikacija Rasim Ljajić, nova rešenja predvidaju šire nadležnosti inspekcijskog nadzora, a predvideno je da inspekcije mogu ubuduće da kontrolišu rad u privatnom sektoru, ispunjenost minimalnih tehnickih uslova u privatnom sektoru i seoskim domacinstiva, kao i naplatu boravišne takse.\nMinistar je naveo da se njima definišu i jasni kriterijumi za izbor direktora turistickih organizacija, a predvideno je i da organizatori putovanja moraju da imaju bankarsku garanciju ili polisu kako bi dobili licencu za rad.\nU cilju efikasnije realizacije i naplate propisanih kazni, shodno novim\nodredbama Zakona o prekršajima, kao jedno od ovlašćenja inspektora uvodi se mogućnost izdavanja prekršajnog naloga, a sa tim u vezi za određene prekršajne sankcije utvrđene su novčane kazne u fiksnom iznosu.\nPropisuje se i da direktora TOS-a imenuje i razrešava Vlada Srbije, na\npredlog ministarstva, predviđa se da se za teritoriju autonomne pokrajine i za teritoriju lokalne samouprave može osnovati turistička organizacija, a uvodi se obaveza da je pre otpočinjanja obavljanja delatnosti posrednik dužan da se registruje u Registar turizma.\n« Vučić:Srbija više neće ići u minus zbog neodgovorne politike Janković: Predsednik kaže da nema uslova za smenu šefa VBA »


Turizam: Stara planina bilježi rekordnu posjećenost - No Limit Info\nTurizam: Stara planina bilježi rekordnu posjećenost\nHotel Falkensteiner na Staroj planini, Knjaževac, Srbija, koji se porodičnim konceptom posljednjih nekoliko godina pozicionirao u regionu, ove sezone bilježi rekordan broj gostiju, 50 odsto više nego prošle godine.\nPosebno je značajno što više od 30 odsto gostiju čine stranci, prije svega iz Bugarske, Rumunije i Rusije, saopštilo je juče Javno preduzeće za razvoj planinskog turizma „Stara planina“ Knjaževac.\nOve zime je Staru planinu posjetilo više od 35.000 gostiju, pa je već sada je premašena posjeta cijele prethodne zimske sezone, kada je broj posjetioca iznosio 29.000.\nU hotelu u svakom trenutku boravi više od stotinu djece kojima su na raspolaganju posebni hotelski sadržaji – ol inkluziv (all inclusive) koncept gdje sva djeca od četiri do 10 godina imaju besplatnu grupnu školu skijanja, besplatan ski pas i besplatan najam ski opreme svaki dan u toku perioda boravka.\nIstovremeno, najmlađim gostima obezbjeđeni su i škola plivanja, bioskop i razne dnevne aktivnosti u hotelu i izvan njega, a od ove godine postoji i cjelodnevna animacija i za djecu i za odrasle.\nZahvaljujući takvom pristupu, u hotelu očekuju i dobar poslovni rezultat, koji će, ako je suditi po dosadašnjem dijelu sezone, takođe biti rekordan.\n„Prethodne godine smo značajno unaprijedili ljetnu ponudu za naše posjetioce, pa je ovaj hotel bio odlično posjećen i u toku ljetnih mjeseci“, rekao je direktor hotela Nikola Marković.\nOn je istakao da se, iako je zimska sezona još uvijek u toku, već sada razmišlja o proljeću i ljetu i pripremi bogate ponude za ljetne goste.\n„Stara Planina je definitivno postala nezaobilazan dio srpske turističke ponude i zimi i ljeti“, rekao je Marković i dodao da se tamo, u kontrolisanim uslovima za boravak mladih porodica, postavljaju novi standardi u definiciji planinskog porodičnog odmora.\nOve zimske sezone za boravak na Staroj planini vlada nezapamćeno interesovanje. Planinarski dom na Babinom zubu, kojim upravlja opština Knjaževac takođe je rasprodat u toku zime, a i u privatnom smještaju svi kapaciteti su popunjeni.\nSkijališta rade punim kapacitetom, snijega ima dovoljno, sve staze su u funkciji i odlično su pripremljene, pa je boravak u ovom planinskom centru pravo zadovoljstvo za ljubitelje zimskih sportova.\nNa stazama je od 40 do 60 santimetara utabanog snega.\n„Zimska sezona je još u toku, pa je zato rano za svođenje računa. U svakom slučaju, ovakvo interesovanje turista je pravi pokazatelj da u ovom turističkom centru postoji potreba za širenjem kapaciteta i izgradnjom novih hotela i skijaških staza“, navedeno je u saopštenju. Tanjug


UM NA DRUM NA BEER FESTU\nAgencija za bezbednost saobraćaja, u okviru kampanje ,,Um na drum“, promoviše i podstiče bezbedno ponašanje učesnika u saobraćaju, što je od nacionalnog značaja. Cilj ove kampanje je spasavanje ljudskih života, a Agencija je i ove godine učestvovala na festivalu „Belgrade BeerFest” u periodu od 15. do 18. avgusta.\nKampanjom „Um na drum“ Agencija za bezbednost saobraćaja se obraća mladim licima, sloganom i porukama njima razumljivim, jer želi da se na taj način što više približi pomenutoj ciljnoj grupi. Cilj ove kampanje je podizanje svesti mladih ljudi o značaju bezbednog ponašanja u saobraćaju. S obzirom da je festival posvećen pivu, sa posetiocima se najviše razgovaralo o vožnji pod dejstvom alkohola i do kakvih posledica takvo ponašanje može dovesti.\nPosetioci su tokom trajanja ovog festivala mogli da se informišu o svim važnim pitanjima u vezi sa bezbednim i odgovornim ponašanjem u saobraćaju i da se, vrlo realno, uvere kako alkohol utiče na vid i reakcije vozača. Zahvaljujući „pijanim naočarima“, i simulatoru vožnje, koje smo obezbedili, posetioci su mogli da testiraju vozačke sposobnosti koje odgovaraju pijanom stanju i pri korišćenju mobilnog telefona. Posećivanjem „krive sobe“, mladi su mogli da osete poremećaj ravnoteže, a što oponaša alkoholisano stanje. Takođe, mogli su da naprave kreativne privremene tetovaže sa edukativnim porukama, koje će ih podsećati da dobra zabava i odgovorno ponašanje mogu da idu u paru. Svi zainteresovani posetioci pagode Agencije za bezbednost saobraćaja mogli su da provere nivo alkohola u krvi i na taj način dobiju fiskalni isečak alkometra na kome je sa prednje strane odštampana količina izmerenog nivoa alkohola u krvi, a na zadnjoj strani slogan kampanje ''Um na drum'' i poruka ''U kola bez alkohola''.\nU ''bezbednoj zoni'' Agencije za bezbednost saobraćaja posetioci su kao poklone mogli da dobiju majice, bedževe, termose, priveske, alkotestere, šolje, ventilatore, maske sa vizualom kampanje. Kroz „zonu bezbednog saobraćaja“, za vreme trajanja festivala prošlo je više od 2000 posetilaca.


Meksikanci razoružali američke vojnik, Tramp reagovao\nPredsjednik SAD Donald Tramp prokomentarisao je na Tviteru incident koji se ranije ovog mjeseca desio na američko-meksičkoj granici kada su meksički vojnici uperili automatske puške i razoružali dvojicu pripadnika Nacionalne garde SAD misleći da su ovi nezakonito ušli u Meksiko.\n"Vojnici Meksika nedavno su uperili puške na vojnike Nacionalne garde, vjerovatno u okviru diverzione taktike koju koriste za krijumčare droga na granici. Bolje bi bilo da se to više ne ponovi! Mi sada šaljemo naoružane vojnike na granicu", poručio je Tramp i dodao da "Meksiko ne čini ni približno dovoljno na hvatanju i vraćanju" migranata.\nŠef Bijele kuće je u drugom tvitu naveo da je "veoma veliki karavan sa više od 20.000 ljudi krenuo na put kroz Meksiko".\n"Meksiko mu je smanjio brojnost, ali i dalje pristiže. Meksiko mora da uhvati preostale ili ćemo biti primorani da zatvorimo dio granice i pozovemo vojsku. Kojoti i karteli imaju oružje!", napisao je Tramp, koristeći nadimak po kojem su poznati krijumčari ljudi.\nAmerički mediji su proteklog vikenda objavili, pozivajući se na neimenovane zvaničnike Ministarstva odbrane SAD, da su početkom aprila meksičke trupe ispitivale dvojicu američkih vojnika zatečenih u obavljanju operacije nadgledanja na američkoj strani granice.\nPrilikom incidenta meksički vojnici su od jednog od pripadnika Nacionalne garde SAD oduzeli pištolj i stavili ga u američko vozilo koje nije imalo vojne oznake.\nIncident se desio južno od granične ograde koju je postavila američka strana, ali na području sjeverno od reke Rio Grande koja služi kao granica, Situacija se smirila jer je jedan od američkih vojnika govorio španski i uspio da se razjasni sa meksičkim vojnicima.\nDonald Tramp Granica SAD\nNetanjahu: Po Donaldu Trampu ćemo nazvati novu mjesnu zajednicu\nImenovanje specijalnog savjetnika\nTramp mislio da je završio sa mandatom zbog istrage o ruskom uplitanju u izbore


Najčešći oblici kršenja ljudskih prava u Srbiji su diskriminacija i društveno nasilje nad manjinama, maltretiranje novinara i pritisak na njih radi autocenzure, a uz to i korupcija kao "sistemski problem", neefikasno pravosuđe i problemi zaposlenih, posebno u privatnom sektoru, objavio je američki Stejt department. U godišnjem izveštaju za 2013. Stejt department ukazuje na korupciju u zdravstvu, obrazovanju, policiji, i konstatuje da se zbog neefikasnog pravosuđa sudski postupci otežu i odlažu, a osumnjičeni dugo borave u pritvoru pre početka suđenja. Ostali problemi su maltretiranje aktivista za ljudska prava, LGBT osoba i njihovih organizacija, pojedinaca i grupa koje kritikuju vlast.\nStejt department ukazuje i na fizičko zlostavljanje lica u pritvoru, na nepostojanje dugoročnih rešenja za veliki broj raseljenih lica, navodi i nasilje nad ženama, decom i invalidima, krijumčarenje ljudi. U izveštaju se konstatuje "nedovoljna transparentnost medijskog vlasništva, opstajanje državnog vlasništva u medijima, pretnje novinarima i napadi na njih".\nVećina medija jeste nezavisna i u privatnom vlasništvu, ali država i dalje ima krupne medijske resurse, a privatizacija lokalnih medija nije završena, piše u izveštaju.\nPozivajući se na izveštaj Fridom Hausa, Stejt department pominje fizičke i verbalne napade na novinare i vandalizam, a navodi nerešena ubistva Dade Vujasinović, Slavka Ćuruvije i Milana Pantića iako je Vlada osnovala Komisiju za istragu zločina nad novinarima. Stejt department piše da "država ne cenzuriše medije, ali ekonomski pritisci praktično primoravaju medije na autocenzuru".\n"Pošto su mediji izuzetno zavisni od reklamiranja, reklamne agencije su u poziciji da utiču na njih, pored ostalog kroz netransparentne raskide ugovora o reklamiranju, asimetrične izmene ugovora i nepravičnu raspodelu novca iz javnih budžeta i fondova za reklamiranje koji su pod državnom kontrolom", piše u izveštaju.\nStejt department, pozivajući se na Savet za borbu protiv korupcije, piše da je korupcija raširena i da predstavlja "sistemski problem", iako vlada stalno ističe da se bori protiv nje, i navodi da "mnogi posmatrači veruju da mnogi slučajevi korupcije, policijskog šikaniranja i druge zloupotrebe nisu prijavljeni i ostaju nekažnjeni".\nMada, kako se navodi, nema potvrđenih slučajeva postojanja političkih zatvorenika i političkih hapšenja, ima izveštaja da vlast hapsi ljude na osnovu optužbi za korupciju - iz političkih razloga. Stejt department navodi da mediji u Srbiji pišu da je sedmomesečni pritvor Miroslava Miškovića primer politički motivisanog hapšenja.\nU delu izveštaja o zatvorima i pritvorskim jedinicama se navodi da "mnogi od njih nisu u skladu s međunarodnim standardima i ozbiljno su pretrpani", da je čuvanje dokumentacije "neadekvatno" i da je vlada zabranjivala nezavisnim organizacijama za ljudska prava da ih posete. Navode se slučajevi policijckog nasilja prema pritvorenicima i uhapšenim licima, "obično tokom hapšenja i policijskog zadržavanja, s ciljem da se od njih dobiju priznanja".\nVlada povremeno krši pravila o zaštiti privatnosti uopšte i privatnosti prepiske, upozorava Stejt department.\nU izveštaju piše da su pripadnici manjina i dalje nedovoljno zastupljeni u policiji u multietničkim sredinama, da postoje izveštaji da policija ne reaguje na nasilje nad manjinama, a da se Albanci s juga Srbije i Bošnjaci žale da su nedovoljno zastupljeni u lokalnoj vlasti. Nasilje nad LGBT osobama se navodi kao ozbiljan i učestao problem, a napadi se retko prijavljuju iz straha od šikaniranja. Naglašava se da je parada ponosa u Beogradu i treći put zabranjena, uz pozivanje na razloge bezbednosti.\nPredrasude u Srbiji prema LGBT osobama su izražene, a tabloidi objavljuju članke s govorom mržnje, i daje se prostor homofobnim ultradesničarskim grupama, navodi Stejt department.\nUslovi u kojima u Srbiji žive Romi su "generalno očajni", a lokalne vlasti se nerado odlučuju da im omoguće smeštaj, piše Stejt departent ukazujući da Romi žive na periferiji, u impovizovanim, izolovanim naseljima, bez struje, vode, sanitarnih i drugih uslova.\nUkazuje se da je smeštaj raseljenih lica i dalje zabrinjavajuć jer je 1.574 lica s Kosova i dalje u 17 kolektivnih centara, u privremenim objektima, gde su uslovi za stanovanje minimalni.\nStejt department piše da je UNHCR ocenio da Srbija nije "bezbedna treća zemlja" po međunarodnim standardima, te je zatražio od zemalja EU da ne vraćaju azilante u Srbiju.\nKonstatuje se da Zakon o jednakosti polova, donet pre dve godine, nije rešio probleme diskriminacije polova u Srbiji - društveni položaj žena je gori nego muškaraca, privatne firme izbegavaju obaveze prema porodiljama, a čak ih i otpuštaju. U nekim selima žene ne mogu da raspolažu imovinom, piše Stejt department.\nDeca u Srbiji su česte žrtve porodičnog nasilja, a nasilje među decom je u porastu, piše u zvaničnom američkom izveštaju.\nStejt department konstatuje da je u knjižarama u Srbiji i dalje lako dostupna antisemitska literatura, dok desničarske grupe na internetu šire mržnju prema Jevrejima.\nU izveštaju se navode i problemi u sektoru rada, posebno u privatnom sektoru, kao i to da je od 25.000 registrovanih sindikata, aktivna samo trećina, a članstvo zaposlenih u njima nedovoljno, naročito u privatnom sektoru.\nPrivatni poslodavci često nisu voljni ili nisu u stanju da isplate minimalne plate i da plate poreze i doprinose, te zapošljavaju "na crno". Ti zaposleni ne prijavljuju kršenja svojih radnih prava da ne bi izgubili posao, piše Stejt department i navodi da je šikaniranje na poslu "generalno prisutno".


Žene moraju biti obrazovane kako bi bile ekonomski nezavisne | MINA\nNaslovnica MINA Business Žene moraju biti obrazovane kako bi bile ekonomski nezavisne\nPodgorica, (MINA-BUSINESS) – Žene moraju biti obrazovane kako bi došle do ekonomske nezavisnosti, saopštila je ministarka ekonomije, Dragica Sekulić i dodala da je važno da znaju da znanjem mogu doći do cilja.\n“Naš je zadatak da ženama damo mogućnost da se obrazuju i da znaju da svojim znanjem i obrazovanjem mogu doći do svog cilja”, kazala je Sekulić na biznis forumu koji je u srijedu organizovala NLB banka.\nSekulić je na forumu pod nazivom Žene u biznisu: Nova vrijednost crnogorske ekonomije, predstavila prošlogodišnje rezultate koji se tiču razvoja ženskog preduzetništva.\n“Podatak da smo u prošloj godini imali 24 odsto preduzeća na čijem čelu su bile žene, kao i da 30 odsto preduzetnika u Crnoj Gori čine žene preduzetnice, ohrabruje, ali i podstiče da dodatno ulažemo napore kako bi ovaj broj bio veći”, poručila je Sekulić.\nSekulić je, kako je saopšteno iz NLB-a, podsjetila da je Vlada napravila Strategiju ženskog preduzetništva i Akcioni plan za njen razvoj.\n“U prošloj godini smo uložili 1,6 miliona EUR za realizaciju aktivnosti iz Akcionog plana i postigli sporazum sa 11 opština u Crnoj Gori koje su opredijelile 144 hiljade EUR bespovratnih sredstava za žensko preduzetništvo u lokalnim budžetima”, dodala je Sekulić.\nNLB banka je organizovala biznis forum sa ciljem da podstakne važan dijalog o ženskom preduzetništvu i doprinese kreiranju povoljnijeg ambijenta za njegov razvoj.\nGlavni izvršni direktor NLB banke Podgorica, Martin Leberle, kazao je da ta finansijska institucija želi da podrži razvoj regiona.\n“Život u našoj zemlji, blagostanje i napredak naših porodica većinom je na leđima žena, dok poslovna realnost u Crnoj Gori i dalje pripada muškarcima. Tu vidimo ogroman potencijal, ako pomognemo da se ta neravnoteža promijeni”, smatra Leberle.\nPrema njegovim riječima, što više bude žena koje će preuzeti preduzetništvo i upravljanje, to će biti bolja budućnost za sve.\n“NLB banka će se sa posebnom pažnjom baviti ovim poslovnim segmentom kroz novu kreditnu liniju namijenjenu ženskom preduzetništvu“, najavio je Leberle.


INTERVJU MAJKL FROJND: Američki jevreji treba ponovo da pronađu Srbiju | Ekspres.net\nINTERVJU MAJKL FROJND: Američki jevreji treba ponovo da pronađu Srbiju\nTri meseca pre izbora 2012. godine, vlada koju je predvodila partija Likud sa premijerom Benjaminom Netanjahuom na čelu donela je odluku da se velika grupa pojedinaca iz severoistočne Indije preseli u Izrael. Blizu 1.000 članova zajednice Bnei Menashe (Manasovi sinovi) naseljeno je u pojasu Zapadne obale, koju Palestinci smatraju svojom teritorijom. Operaciju “Menashe” pokrenula je organizacija Shavei iz Izraela i njen osnivač Majkl Frojnd, a čitavu akciju lokalni izraelski mediji su opisivali kao inspirativnu priču o “izgubljenom plemenu” Izraela.\nVerovatno se malo ko seća da je još 1985. Vuk Drašković proklamovao da su “Srbi trinaesto, izgubljeno i najnesrećnije pleme Izrailjevo”. I ta analogija postala je jedna od priča koju Srbi rado pričaju o sebi. Upravo o tom povlačenju znaka jednakosti između srpskog i jevrejskog stradanja govori i Frojnd u intervjuu za „Ekspres”. Ovaj Izraelac, rođen u Americi, nekadašnji je zamenik direktora komunikacija Benjamina Netanjahua. Trenutno je kolumnista „Džeruzalem posta” i predsednik Društva izraelsko-srpskog prijateljstva. Frojnd posebno voli da ističe da već nekoliko godina piše o Jasenovcu, o pokušajima novog pisanja istorije i o “zajedničkoj sudbini” Jevreja i Srba. Napisao je i knjigu “Fundamentalno Frojnd”, u kojoj su skupljeni njegovi tekstovi o Srbiji i Srbima.\nŠta Frojnd misli o srpsko-izraelskom prijateljstvu, da li Američki jevreji treba da pomognu Srbiji i zašto je važno lobiranje u spoljnoj politici, čitajte u novom broju Ekspresa.\nTags americki jevrejiizraelmajkl frojndsrpsko izraelsko prijateljstvo\nZAMENIK MINISTRA INOSTRANIH POSLOVA IRANA: “Strah od rata se širi među susednim državama” VUČIĆ U VAŠINGTONU: Srbija i Srbi istorijski prijatelji jevrejskog naroda NOVI BROJ EKSPRESA: Da ne bude zabune NOVA ERA: Da ne bude zabune


Air Serbia organizuje Assessment Day u Nišu 18. januara\nUkoliko volite da letite, putujete po Evropi i svetu, i to vam prestavlja zadovoljstvo, nacionalni avio-prevoznik Air Serbia za potrebe svoje baze na Aerodromu Niš raspisao je konkurs za prijem novih članova kabinske posade.\nPrvi intervjui sa potencijalnim radnicima Air Serbia bio je obavljen tokom novembra prošle godine, a krajni rok za prijavu je do 31. januara 2020. godine. Sledeći termin za intervju 18. janura u Nišu.\nDa bi ste se prijavili za oglas morate ispuniti neke uslove, a koje se pre svega odnose na godine starosti (kandidat mora imati minimum 18 godina starosti), da ima minimum završenu srednju školu, da tečno govorite engleski, da ste državljanin Republike Srbije i posedujete validan srpski pasoš, da ste komunikativna osoba i drugo.\nUkoliko Vas budu pozvali na razgovor neophodno je da sa sobom ponesete između ostalog ponesete i važeći pasoš ili ličnu karte, dve kopirane stranice u boji Vašeg pasoš, jednu kopiju Vašeg CV i drugo.\nbaza u Nišu\nPrethodni tekstMagla u Beogradu preusmerila u Niš deset aviona\nSledeći tekstFrancuski filmski karavan u Nišu: Ulaz besplatan


Misterija iz dubine: Prizor koji je uplašio ronioce\nGrupa ronilaca je u moru pored obale Turske otkrila neobično morsko "biće" – providni mehur veličine automobila.\n"Čudovište" koje najavljuje zemljotres\nRiba pojas, čiji latinski naziv glasi Regalecus glesne, jedan od istinskih džinova morskih dubina, o kome naučnici začuđujuće malo znaju, nedavno je otkriven na obali mora u Aramoani, na Novom...\nU Afaru, oblasti u Etiopiji, tokom 2005. godine pojavila se pukotina dugačka 60 kilometara, široka osam metara, koja se od tada širi, a za koju naučnici Kraljevskog društva pretpostavljaju da...\nNASA iznela neverovatno otkriće\nIspod površine Ganimeda, Jupiterovog meseca i najvećeg prirodnog satelita u Sunčevom sistemu, nalazi se okean dubok blizu 100 kilometara, tvrde naučnici. Oni navode da se okean nalazi ispod sloja...\nSmrt u Australiji: Šta sve može da vas ubije na ovom kontinentu\nAustralija je kontinent koji po mnogo čemu privlači na milione turista svake godine. Za mnoge je ovo raj na zemlji jer nudi zaista pregršt lepih predela, bogatu floru i faunu, odlične uslove za...\nVIDEO: Havaji kakve do sada niste videli!\nAko ste se pitali kako izbliza izgleda prizor vulkanske lave koja se sliva u okean, pogledajte ovaj snimak.\nVIDEO: Ovako će NASA da istraži misteriozne okeane na Saturnovom mesecu\nNeman iz okeana\nPostoji ono pitanje, za koliko novca biste pomazili veliku belu ajkulu. E pa ovaj čovek je to uradio za džabe. Većina ljudi bi se verovatno prestravila i pobegla sa lica mesta, ali ne i on koji se...\nDa li je ovo grad budućnosti?\nJapanci prave spiralni grad pod vodom u kome bi moglo da živi pet hiljada ljudi! Kompanija "Šimicu korporejšn" planira spuštanje spiralnog grada u okeanske dubine.\nSmrtonosni snimak: Susret ronioca i ajkule\nPitanje je da li se ovom čoveku i dalje sviđa ronjenje. Svakako, ovo je bilo iskustvo koje se događa samo jednom u životu.


K. Mitrovica čeka dolazak predsednika Srbije - Studio B\nK. Mitrovica čeka dolazak predsednika Srbije\nK. Mitrovica čeka dolazak predsednika Srbije Tanjug\nDruštvoDrustvo Pocetna 08. 09. 2018. 13:01:22\nRadnici komunalnih službi postavljaju binu na centralnom gradskom trgu, u blizini spomenika caru Lazaru, na kojoj će predsednik Vučić sutra održati govor, za koji je ranije rekao da će biti najvažniji u njegovoj političkoj karijeri.\nTrg severnog dela Mitrovice i centralne gradske ulice ukrašene su zastavama Republike Srbije, kao i posterima i bilbordima sa likom Vučića na kojima piše ““Dobro došao, predsedniče““.\nTakvi bilbordi mogu se videti i duž puta od administrativnog prelaza Jarinje do Kosovske Mitrovice.\nTakođe, ni na mostu na Ibru koji deli severni i južni deo Kosovske Mitrovice nisu primećene pojačane snage bezbednosti osim jednog vozila sa pripadnicima KFOR-a.\nVučić će danas dvodnevni boravak na Kosovu i Metohiji započeti obilaskom brane Gazivode i Zubinog Potoka. U Zubinom Potoku, predsednik će obići Centar za ekologiju i razvoj sporta i Centar Crvenog krsta AP KiM. Predviđeno je da predsednik Vučić potom obiđe gazdinstvo porodice Kovačević u selu Ibarsko Postenje i Poljoprivrednu školu Priština sa privremenim sedištem u Lešku. U Sportskoj hali „Leposavić“ u Leposaviću, predsednik će se obratiti na zatvaranju Biznis foruma. A u večernjim satima, Vučić će se sastati u Zvečanu sa političkim predstavnicima Srba sa Kosova i Metohije, saopštila je ranije Pres služba Predsednika.\nRadomir Galjak, koji živi u selu Rezala, nadomak brane, rekao je da je došao, videvši radove, da se informiše kada tačno stiže predsednik, kako bi sa rođacima i ostalim meštanima došao da ga dočeka.Ja sam se posle sticanja penzije, pošto sam radio u Smederevu u Železari, vratio na očevinu, gde sam rođen i gde sam odrastao. Vuklo me stalno da se vratim an svoje imanje i kada sam stekao penziju ja sam se vratio“, kazao je on Tanjugu dodavši da se ne palši da bi moglo ponovo doći do sukoba.\nGaljak smatra da predsedik vodi pravu politiku:„Njegova poseta mnogo znači kao podrška za ovaj strateški jako važan objekat, a i za građane koji žive ovde. Mi koji živimo u ovom delu Kosova i Metohije podržavamo politiku predsednika i sve što je do sada uradio“, naglasio je on. On je izrazio uverenje da predsednik Srbije, od kojeg, kao i drugi građani, očekuje da čuje kakvo je stanje u dijalogu sa Prištinom, neće izneveriti srpski narod. Najavio je da će građani prirediti pravi doček predsedniku Srbije.\nHidroelektrana Gazivode, najspornija tačka današnje posete predsednika Aleksandra Vučića, za koju su prištinske vlasti tek sinoć, i tek na intervenciju SAD i EU, dale dozvolu za obilazak, od strateškog je znacaja za opstanak i buducnost Srba na Kosovu i Metohiji, a, zajedno sa Trepcom i trafostanicom Valac, strateški veoma važna i za Srbiju u celini.\n„Poseta je odobrena. Odluka je doneta pre pola sata“, rekao je kosovski ministar spoljnih poslova Bedžet Pacoli u petak uveče, i dodao da, posle pritiska „EU i saveznika nije bilo izbora“. Prethodno, vlasti u Prištini nisu htele da daju dozvolu.\nHoti o bezbednosnoj situaciji: Sve po planu,KPS na terenu\n„Na terenu za sada sve teče po planu i trenutno nema nikakvih operativnih ili obaveštajnih informacija o bilo kakvim neredima ili nepredviđenim situacijama.\nOčekujemo da sve protekne mirno i da sve ide po planu“, rekao je Hoti.\nTako Gazeta ekspres ističe da će on posetiti i Gazivode, iako mu je, kako navode, prvobitno bila uskraćena dozvola za to. Kako navodi portal, nakon pritiska EU na kosovske vlasti, ipak je omogućena realizacija posete toj oblasti.


G7: Kako izvesti svjetsku ekonomiju iz krize? - Akta.ba\n13.02.2021. 09:48 / Izvor: SRNA\nMinistri finansija i šefovi centralnih banaka G7 industrijalizovanih zemalja danas su razgovarali o tome kako izvesti svjetsku ekonomiju iz krize povodom virusa korona, saopštilo je britansko Ministarstvo finansija.\nBritanija je ovogodišnji domaćin sastanaka G7 i pozvala je zemlje da se dogovore o zajedničkom pristupu oporezivanju internet divova do sredine 2021. godine, što je rok koji je dogovorila šira grupa od 20 država /G20/.\n"Ministri i guverneri centralnih banaka razmijenili su mišljenja o tome kako najbolje oblikovati faze globalnog oporavka od pandemije, uključujući podršku radnicima i preduzećima u suočavanju sa pandemijom, istovremeno osiguravajući održivost", navodi se u saopštenju.\nItalijanski ministar ekonomije Roberto Gvaltijeri rekao je da se G7 obavezao na nastavak koordinisane akcije podrške ekonomiji. "Povlačenje političke podrške je preuranjeno“, napisao je on na "Twittteru".\nBritanija je saopštila da su se zvaničnici složili da je postizanje napretka u pronalaženju "međunarodnog rješenja za poreske izazove digitalne ekonomije" ključni prioritet.\nZemlje pokušavaju da ožive pokušaje globalnog pristupa oporezivanju velikih digitalnih kompanija, od kojih su mnoge američke, poput "Amazona" i "Google-a."\nŠtrajkuju svi zaposleni u Amazonu u Italiji\n1516 2nd Avenue 98144-2734 Seattle, WA


Dan pešačenja 12. septembra\nNaslovna Društvo Dan pešačenja 12. septembra\nPlaninarski klub “Borkovac” Ruma učestvovaće u nacionalnoj akciji i kampanji Planinarskog saveza Srbije “Dan pešačenja”, koji se održava 12. septembra 2020. godine pod sloganom “SRBIJA HODA – ZA KORAK BLIŽE ZDRAVLJU!”\nNacionalna akcija i kampanja “Dan pešačenja” predstavlja centralnu ovogodišnju akciju u koju će biti uključeno više od 100 klubova i organizacija Planinarskog saveza Srbije, koja će se odvijati paralelno gotovo u celoj Srbiji.\nProšlogodišnja akcija je okupila oko 17.200 ljudi u 62 grada i opština koji su sa svojim planinarima podelili radost pešačenja i aktivnog boravka u prirodi, a akcija u Rumi okupila je preko 300 zainteresovanih sugrađana. Ovogodišnja akcija je antipandemijskog karaktera, sa ciljem promocije zdravog načina života kroz pešačenje i aktivnosti vezane za prirodu, kao najbolje preventive. “Dan pešačenja” je zabavan i jednostavan način aktivnog i zdravog života koji utiče na psihofizičko zdravlje i imunitet.\nZbog specifičnosti uzrokovanih pandemijom, ovogodišnji “Dan pešačenja” će biti realizovan na specifičan način: umesto masovnog okupljanja i polaska na pešačenje, planinarski klubovi pozivaju svoje sugrađane da sami sebi odrede staze za pešačenje u svojim mestima i okolini. Na ovaj način će biti ispoštovana pravila socijalnog distanciranja, a članovi lokalnih klubova i Planinarskog saveza Srbije će na stazama biti prisutni kao logistička podrška.\nOvim putem planinarski klub “Borkovac” poziva građane Rume da se 12. septembra pokrenu i hodaju. Tokom tog dana, na početku trim staze u izletištu Borkovac će u periodu od 10 do 13 časova dežurati članovi kluba, od kojih će svi zainteresovani moći da dobiju više informacija o “Danu pešačenja”, kao i o pešačenju i planinarstvu uopšte.\nNebitno da li ćete prepešačiti 100 metara ili neku dužu stazu, želja Planinarskog saveza Srbije je da se pešačenje pretvori u stvarno dobru naviku koja ima ogroman značaj za fizičko i mentalno zdravlje naših sugrađana, a posebno u borbi za jačanje imuniteta!


Arhiva - Stranice izveštaja State Departmentovog Centra za globalne posove, objavljenog 5. avgusta 2020.\nKremlj i Komunistička partija Kine uče jedni od drugih kako oblikovati i voditi rat informacijama koji ima za cilj pogoršanje političkih podjela na Zapadu i podrivanje povjerenja u demokratiju, navodi se u novoj studiji.\nIako postoje samo ograničeni dokazi o eksplicitnoj saradnji, postoje slučajevi preklapanja narativa, saopštava Centar za analizu evropske politike (CEPA), istraživačka organizacija sa sjedištem u Vašingtonu.\nPrema izvještaju, koji se fokusira na kampanje dezinformacija od otkrića koronavirusa krajem 2019. u Vuhanu u Kini, pekinški online ratnici su uglavnom počeli aktivnosti tako što su slijedili stavke ruske "knjige dezinformacija", kopirajući dezinformacione narative, alate i tehnike, ali sada se događa to da oni simultano uče.\n"Tokom pandemije Kovida 19, Komunistička partija Kine (KPK) širila je dezinformacije o efikasnosti vakcina i porijeklu virusa, što je pomak u odnosu na prethodne pekinške kampanje dezinformacija, koje su imale uži fokus na kineska pitanja kao što su Tibet, Hong Kong i Tajvan", naveli su istraživači Ben Dubou, Edvard Lukas i Džejk Moris.\n"Preklapanje narativa i kružno pojačavanje dezinformacija pokazuju da Kina slijedi ruski priručnik uz dodatak kineskih karakteristika. Rusija istovremeno uči na kineskom pristupu", rekli su autori.\n"Najveća razlika između kineske i ruske taktike informacionog ratovanja ostaje kinesko insistiranje na dosljednosti narativa, u poređenju sa ruskom strategijom 'firehouse-of-falsehoods' strategije" dodaju oni. "Čak i sa znatno većim resursima, ovo u velikoj mjeri sprečava kineske narative da utiču na javno mnijenje ili polariziraju društva".\n("Fajerhaus" je propagandna tehnika u kojoj se veliki broj poruka emituje brzo, u kontinuitetu i uz ponavljanje na više kanala bez obzira na istinitosti).\nHiljade web lokacija\nZa ovu studiju, istraživači CEPA sakupili su hiljade članaka na web stranicama i poruka na društvenim mrežama od ruskih i kineskih vladinih zvaničnika i medija koje podržava država od marta 2020. do marta 2021. To je dopunjeno pregledom istraživanja koje su druge grupe i akademske institucije o ruskim i kineskim dezinformacijama, koje se definišu kao narativi zasnovani samo djelimično na istini i sa namjerom da čitaoce dovedu u zabludu.\n"Rusija je u velikoj mjeri slijedila svoj postojeći pravilnik o korišctenju kriza za rasplamsavanje tenzija u stranim društvima. Kina je pozajmila neke alate od Rusije, ali ih je koristila u različite svrhe, čisteći sopstveni dosije i šireći teorije zavjere na globalnom nivou", navodi se u studiji "Ubod u leđa: mapiranje ruskih i kineskih informativnih operacija tokom Kovida 19", koja je objavljen prošle nedelje.\nDan prije objavljivanja izvještaja, Meta, matična kompanija Facebooka i Instagrama, objavila je da je uklonila više od 600 naloga na društvenim mrežama povezanih sa kineskom operacijom uticaja u kojoj se tvrdilo da Sjedinjene Države vrše pritisak na Svjetsku zdravstvenu organizaciju da okrivi kinesku vladu za Kovid 19.\nAutori CEPA kažu da su Kina i Rusija iskoristile pandemiju kao izgovor da pokušaju da dodatno naruše vjeru u demokratiju i da vode informacioni rat protiv Zapada, otvarajući još jedan propagandni front u rastućoj konkurenciji između demokratskih i autoritarnih vlada.\nGovoreći u četvrtak u Vašingtonu, prvog dana virtuelnog samita za demokratiju, predsjednik SAD Džo Bajden rekao je da je to bio kritičan trenutak i pozvao demokratske lidere da "repetiraju oružje" kako bi pokazali svijetu da su demokratije daleko bolje sredstvo za društva od autokratija.\nDržavni sekretar SAD Entoni Blinken upozorio je u srijedu da je pandemija povećala izazove za demokratske države i okrivio "beskrupulozne lidere" za širenje dezinformacija i dezinformacija.\nU izvještaju se navodi da Kina nastavlja da odbacuje bilo kakve optužbe Zapada za krivicu zbog svog postupanja sa epidemijom. Kremlj rutinski poriče optužbe da stvara ili održava kampanje dezinformacija bilo koje vrste.\nDizajniran da iskorišctava divizije\nZapadni zvaničnici kažu da Rusija i Kina već dugo imaju za cilj da oslabe Sjedinjene Države, otupe privlačnost demokratskih institucija i iskoriste podjele, pojačavajući polarizaciju na Zapadu. Kažu da su ove vlade iskoristile pandemiju kako bi pojačale svoj međunarodni uticaj putem operacija širenja dezinformacija.\nRuske i kineske informativne kampanje – koje koriste lažne naloge na društvenim mrežama i platforme kao što je Tviter za promociju teorija zavjere koje pojačavaju državni mediji – imaju efekat koji se međusobno pojačava, kažu oni.\nPrema izvještaju CEPA, Kina i Rusija su odigrale centralnu ulogu u širenju dezinformacija u vezi sa Kovidom 19. Kina je pokušala da sanira svoj ugled promovišući sebe kao najefikasnijeg globalnog partnera u borbi protiv te bolesti, dok su se ruske mreže dezinformacija fokusirale na pokušaje da potkopaju vjeru u napore Zapada da obuzda infekciju.\nIzvještaj je otkrio da su kineske kampanje dezinformacija intenzivirane kao odgovor na optužbe bivšeg predsjednika Donalda Trampa da je koronavirus možda pobjegao iz kineske laboratorije u Vuhanu, a zatim ponovo nakon što je obavještajna zajednica SAD postojanje te iste mogućnosti prijavila predsjedniku Džou Bajdenu.\nRusija je uvela inovacije u širenju dezinformacija o vakcinama širom Evrope, saopštila je CEPA. U maju 2021, navodi se, influenserima na društvenim mrežama u Francuskoj i Njemačkoj se obratila grupa sa sjedištem u Londonu, kontrolisana iz Moskve, koja je ponudila da im plati za širenje dezinformacija o vakcini američke kompanije Pfizer.\nIstraživači CEPA-e su takođe primijetili da vjerovatno postoje ograničenja za bilo kakvu kinesko-rusku konvergenciju u informacionom okruženju. Kineski informacioni ratnici prate dosljednije i rigidnije narative, koje su vjerovatno na to uputili njihovi šefovi. Iako daje KPK veću kontrolu nad razmjenom poruka, to Peking čini manje uspješnim od Kremlja u prilagođavanju sadržaja posebno ciljanoj publici.


Barnije: Neprihvatljivi zahtevi Džonsona o Bregzitu\nIzvor: Radio 021, 25.Jul.2019, 23:08\nZahtevi za izmenu sporazuma o razlazu koje je pomenuo novi britanski premijer Boris Džonson su neprihvalljivi i Evropska unija (EU) treba da se pripremi za izlazak Velike Britanije iz članstva bez dogovora, upozorio je evropski pregovarač za Bregzit Mišel Barnije.\nDžonson je rekao da, ukoliko sporazum treba da bude zaključen, iz njega treba ukloniti odredbu o "bekstopu" - "bezbednosnoj mreži" propisa, odnosno "tvrdu granicu" s Irskom, da se posle Bregzita ne bi prekinule >> Pročitaj celu vest na sajtu Radio 021 << privredne veze Velike Britanije s njom, a putovanja otežala.\nMeđutim, Barnije je u dopisu članicama EU naveo da je "to očigledno neprihvatljivo". Dodao je da "agresivna retorika" novog premijera u Londonu koji daje prednost Bregzitu bez dogovora - što "nikada neće biti izbor Unije", znači da EU treba da se pripremi i za takvu mogućnost.\nNovi britanski premijer je izjavio da bi više voleo da Velika Britanija napusti EU sa sporazumom, ali su odredbe sporazuma o razlazu koji je Tereza Mej zaključila sa Evropskom unijom "neprihvatljive", te ih je i britanski Parlament odbacio.


Rezidencija predsjednika Crne Gore na Cetinju\nKonačno su poznata tri predsjednička kandidata: Filip Vujanović ispred vladajuće Demokratske partije socijalista, Miodrag Lekić će predstavljati najveći dio opozicionih partija i nezavisni kandidat Rade Bojović uz mogućnost kandidature Darka Pajovića iz Pozitivne Crne Gore.\nNa osnovu najavljenih kandidatura procjenjuje se da će predstojeći predsjednički izbori biti interesantniji i neizvjesniji nego prethodni.\nPolitički ambijent u kome će se održati predstojeći predsjednički izbori sa više aspekata se razlikuju od prethodnih izbora za predsjednika Crne Gore. Kandidat Demokratske partije socijalista je aktuelni predsjednik Filip Vujanović koji ovoga puta neće imati podršku manje članice vladajuće koalicije Socijaldemokratske partije. Kandidat koalicije Demokratski front će predstavljati Miodrag Lekić koji će vjerovatno dobiti podršku i opozicione Socijalističke narodne partije. Pored njih ulazak u izbornu trku je najavio nekadašnji lider Pokreta za nezavisnost Crne Gore Rade Bojović, a neizvjesno je učešće Darka Pajovića iz Pozitivne Crne Gore.\nKomentarišući najavljene kandidature metodolog CEDEMA Miloš Bešić ocjenjuje da Filip Vujanović ima određenu prednost nad svojim ključnim protivnikom Miodragom Lekićem, jer se dobro kotira u biračkom tijelu i vlasti i opozicije. Međutim Bešić ne spori da ovi izbori imaju određenu neizvjesnost\n"Da budem iskren termin – neizvestan je po meni korektan ali termin – veoma neizvestan mislim da je preteška reč koja bi postavila egal između dva kandidata . Ja ne mislim da je egal jer mislim da rezultat prosto nije izvestan ali ipak u takvoj poziciji neku solidnu prednost ima gospodin Vujanović . Po mojim nekim procenama, on bi izbore mogao da odbije u prvom krugu . Međutim, ako se to ne desi i dođe do drugog izbornog kruga onda ulazimo u jednu neizvesnu trku u kojoj bih opet malu prednost dao Vujanoviću ali ona ne bi svakako bila nedostižna”.\nU prethodnom izbornom ciklusu takozvana suverenistička opcija je imala jedinstvenog kandidata na izborima, dok je za opozicione glasove konkurisalo više kandidata. To je imalo za rezultat, da Filip Vujanović na prošlim izborima pobijedi već u prvom krugu.\nPrema riječima Zlatka Vujovića direktora Centra za monitoring, ovoga puta situacija je drugačija odnosno na suverenističkoj strani će biti veća konkurencija.\n“Pored Vujanovića imaćemo još i gospodina Bojovića kao protivkandidata, eventualno i gospodina Pajovića. U tom slučaju će se voditi jaka borba između ta tri kandidata. Sa druge strane, otkazivanje podrške SDP kandidatu vladajuće partije, gospodinu Vujanoviću znači da će on morati da se odrekne, sa jedne strane velikog broja glasača suverenističke orijentacije, a sa druge strane upitan je i uspjeh njegove strategije da značajnije uđe u prosrpsko biračko tijelo, u cilju čega je sproveo niz aktivnosti u posljednje dvije godine koje su bile na neki način urađene da se ojača njegova pozicija u prosrpskom biračkom tijelu”.\nProfesor Bešić smatra da će Vujanovićevu kampanju donekle opstruirati Socijaldemokratska partija koja smatra da je njegova kandidatura neustavna, ali i ideološki se ne slažu sa njim. Bešić smatra da bi se glasovi SDP-a mogli preliti na stranu najavljenog kandidata Rada Bojovića i potencijalnog Darka Pajovića koji su takođe predstavnici suverenističke državotvorne ideje\n“Imate Pajovića i Bojovića koji su autentični predstavnici te ideje što dovodi u opasnost gospodina Vujanovića da se dio suverenističkih glasova prelije prvenstveno kod gospodina Pajovića, a onda i kod gospodina Bojovića”.\nAktuelni predsjednik i kandidat DPS na predstojećim izborima Filip Vujanović\nTakođe i na opozicionoj strani Bešić ne vjeruje da će glasači Socijalističke narodne partije listom glasati za Miodraga Lekića već da bi se jedan dio mogao preliti prema Vujanoviću.\n“Kada se govori o biračima SNP u situaciji kada ta partija nema predsjedničkog kandidata nije realno reći da će oni svi glasati za gospodina Lekića zbog tog unutar blokovskog konflikta koji postoji na relaciji Demokratski front - SNP. Situacija je dosta složena i na tom prostoru ima dosta varijabli za koje ne znamo kako će da se ispolje u ovoj kampanji”.\nBez obzira na končan ishod predstojećih izbora, Zlatko Vujović procjenjuje da će predstojeća kampanja biti oštra\n,,Imaćemo značajno dinamičniju i zanimljiviju kampanju u odnosu na prethodne. Ja bih se usudio da kažem da je moguće da ćemo imati mnogo prljaviju kampanju u odnosu na dosadašnje, budući da se sada glavna bitka vodi unutar suverenističkog bloka”.


[FOTO REPORTAŽA] Obeležen početak koncesije "Nikole Tesle"; Predsednik Vansi erportsa: U aerodrom ćemo investirati više od 730 miliona evra - Tango Six\n"Do kraja koncesionog perioda 15 miliona putnika na godišnjem nivou" / Foto: Branislav Milošević, Tango Six\n[FOTO REPORTAŽA] Obeležen početak koncesije „Nikole Tesle“; Predsednik Vansi erportsa: U aerodrom ćemo investirati više od 730 miliona evra\nDogađaj pod nazivom „Osvetljavamo vaš svet“ kojim je povezano nasleđe Nikole Tesle i slogan kompanije Vansi erports „Otvaramo vaš svet“ održan je večeras na beogradskom aerodromu povodom obeležavanja početka koncesije.\nTom prilikom, prisutnima su se obratili predsednica Vlade Ana Brnabić i generalni direktor Vansi koncesije (VINCI Consessions) i predsednik kompanije Vansi erports Nikolas Notbar (Nicolas Notebaert).\nSimbolično predavanje „ključa aerodroma“ / Foto: Branislav Milošević, Tango Six\nNotbar je u svom obraćanju istakao uspehe i iskustva Vansi erportsa na drugim aerodromima kojima upravlja i obećao da će te prakse primeniti i u radu na „Nikoli Tesli“, te da će između ostalog iskoristiti svoje kapacitete da poveća intenzitet avio-saobraćaja na beogradskom aerodromu i učini ga referentnom tačkom u regionu:\n– Plan nam je da učvrstimo poziciju „Nikole Tesle“ kao vodećeg aerodroma na Balkanu. U aerodrom ćemo investirati više od 730 miliona evra, koji će tokom trajanja koncesije biti uloženi u rekonstrukciju, izgradnju i modernizaciju, a jedan od ciljeva je da se pet miliona putnika koji se opsluže na godišnjem nivou podigne do cifre od 15 miliona do kraja koncesionog perioda. –\nPozdravni govor najvišeg predstavnika novog operatera beogradskog aerodroma / Foto: Branislav Milošević, Tango Six\nOn je naglasio i značaj saradnje sa nacionalnim avio-prevoznikom Er Srbijom, pre svega kada je u pitanju obezbeđivanje uslova za dalji razvoj:\n– Unapredićemo operativne uslove kako bi Er Srbija, koja je nedavno najavila devet novih destinacija, mogla da nastavi da se razvija i uspostavlja nove linije. –\nDetalji atmosfere sa večerašnjeg obeležavanja početka koncesije @AeroNikolaTesla. pic.twitter.com/ynQajB16Hu\n— Tango Six portal (@tangosix) February 13, 2019\nPremijerka Brnabić je u svom obraćanju govorila o dosadašnjim uspesima beogradskog aerodroma i značaju koncesionog projekta, a po završetku konferencije Notbaru je uručila simbolične ključeve Aerodroma.\nSvečanost je organizovana u zgradi Terminala 1 / Foto: Branislav Milošević, Tango Six\n„Teslin“ put do koncesije\nDavanje aerodroma u koncesiju ideja je koja se razmatrala još 2015. godine kada je bilo neophodno osmisliti novi poslovni model za „Nikolu Teslu“. U kontekstu privatizacije tog preduzeća, nalaženje koncesionara opstalo je kao najverovatnije rešenje što je početkom jula 2016. godine i potvrdio izvršni direktor aerodroma Raša Ristivojević.\nSamo nekoliko meseci kasnije, u ekspozu koji su poslanici Srbije dobili pre početka sednice Skupštine za izbor nove Vlade našao se i deo namenjen aerodromima u zemlji. Tadašnji premijer Aleksandar Vučić tom prilikom izneo je planove o budućoj privatizaciji „Nikole Tesle“ i naglasio da je „Vlada najbliža da se odluči za koncesioni model upravljanja“.\nBeogradski aerodrom napravio je korak bliže koncesiji već početkom decembra iste godine kada je po hitnom postupku Vlada predala Narodnoj skupštini Predlog zakona o upravljanju aerodromima kojim se predviđa mogućnost davanja srpskih vazdušnih luka u koncesiju, dok je krajem tog meseca u intervjuu za Tango Six „posao oko aerodroma“ komentarisao i v.d. direktora „Nikole Tesle“ Saša Vlaisavljević.\nDa je koncesioni model upravljanja konačno rešenje postalo je jasno 12. februara 2017. godine kada su Vlada Republike Srbije i akcionarsko društvo Aerodrom „Nikola Tesla“ objavili Javni poziv zainteresovanim stranama za koncesiju beogradskog aerodroma u trajanju od 25 godina. Neposredno nakon toga oglasio se i pomoćnik ministarke Zoran Ilić koji je govorio o razlozima za davanje aerodroma u koncesiju, ali i najavio moguću izgradnju umetnute piste kao rešenje za rekonstrukciju postojeće.\nIzostala procena ekonomske opravdanosti koncesije? / Foto: Uroš Mitrović, Tango Six\nIpak, odluka o davanju „Nikole Tesle“ koncesionaru na upravljanje, prema tvrdnjama Transparentnosti Srbija (TS), nije bila doneta prema predviđenim procedurama, zbog čega je TS podnela tužbu Upravnom sudu protiv Vlade Srbije nakon odbijanja da prema Zakonu o slobodnom pristupu informacijama dostavi ili objavi dokumente u vezi sa koncesijom. Kako su tom prilikom objasnili, Zakon o javno-privatnom partnerstvu i koncesijama propisuje da je pre ulaska u takav aranžman neophodno uraditi studiju koja bi pokazala da je upravo koncesija najbolji način za postizanje željenog cilja:\n– Vlada na zahtev nije odgovorila, zbog čega je TS podnela urgenciju, a potom i tužbu Upravnom sudu. –\nU emisiji „Kontekst“ koja je usledila nedugo zatim, o ekonomskoj opravdanosti koncesije govorili su pomoćnik ministarke saobraćaja Zoran Ilić, Tango Six kolumnista i vazduhoplovni analitičar Alen Šćuric i ekonomski stručnjak i investicioni savetnik Mahmed Bušatlija, pri čemu se ni Šćuric i Bušatlija nisu saglasili sa tvrdnjama Ilića da je koncesija najbolje rešenje za beogradsku vazdušnu luku.\nUprkos neusaglašenosti stručnjaka, javni poziv ostao je otvoren za zainteresovane ponuđače, ali je sticajem okolnosti krajnji rok produžen kako bi se što većem broju potencijalnih ponuđača omogućilo da pribave sva neophodna dokumenta i podnesu kompletne prijave. Produžavanja rokova nastavila su se i u drugim fazama, pri čemu je rok za podnošenje neobavezujućih ponuda odlagan je tri puta, zatim je rok za donošenje odluke o ponuđačima koji ulaze u Fazu 2 produžen jedan put, dok je rok za podnošenje obavezujućih ponuda odlagan tri puta.\nRokovi produžavani do samog kraja / Foto: Petar Vojinović, Tango Six\nInicijano, za učešće u drugoj fazi procesa Vlada Srbije i Aerodrom Nikola Tesla odabrali su pet kompanija, ali je nedugo zatim jedna od njih odlučila da od nadmetanja odustane. Prve najave o preliminarnoj odluci o najboljim ponudama za koncesiju dala je premijerka Ana Brnabić i rekla da bi ta odluka trebalo da bude doneta do 25. decembra 2017. godine. Ipak, i taj rok je produžen – dva puta.\nKonačno, početkom januara 2018. godine kao najbolji od četiri preostala ponuđača izabrana je kompanija Vansi erports sa kojom je i zvanično potpisan koncesioni Ugovor 22. marta iste godine, a prema tadašnjim najavama u planu je bilo da Vansi aerodrom preuzme najranije 15. septembra.\nTa francuska kompanija 21. decembra prošle godine uplatila je jednokratnu koncesionu naknadu od 501 miliona evra za beogradski aerodrom i time zvanično 22. decembra preuzela upravljanje „Nikolom Teslom“.\nPoslednje vesti i detaljnije informacije o planiranim radovima javnost je dobila krajem januara ove godine, kada je kompanija Terna S.A., podružnica GEK Terna Grupe, potpisala sa Vansi erportsom ugovor o obavljanju radova na izgradnji i rekonstrukciji „Nikole Tesle“.\nU današnjem ekskluzivnom intervjuu za „Novosti“ predsednik kompanije Vansi erports Nikolas Notbar govorio je detaljnije o prvim utiscima, budućim poslovnim planovima za beogradski aerodrom, saradnji sa Er Srbijom i očekivanjima koncesionara u narednih 25 godina. Takođe, povodom obeležavanja početka koncesije oglasio se i pomoćnik ministarke Zoran Ilić koji je govorio o tome šta tokom koncesionog perioda čeka „Nikolu Teslu“.


RTCG - Radio Televizija Crne Gore - Nacionalni javni servis :: Društvo :: "Žrtve da prijave nasilje, a mi ćemo ih zaštititi"\n03. 12. 2021. 19:00 >> 20:24 0\n"Žrtve da prijave nasilje, a mi ćemo ih zaštititi"\nPozivam sve žrtve, žene, ili bilo koga ko sebe prepoznaje kao žrtvu rodno zasnovanog nasilja, da prijavi, bez straha, a mi ćemo naći način da ih zaštitimo, rekao je direktor Uprave policije Zoran Brđanin na događaju "Zajedno protiv nasilja nad ženama".\n"Veoma je važno što je Uprava policije danas ovdje, ne samo kao institucija koja prva pruža zaštitu žrtvama, već i zbog toga što smatram da na ovaj način moramo dati doprinos podizanju nivoa svijesti i ohrabrivanju žrtava da prijave nasilja. Moramo svi da shvatimo da ovo nije pojedinačni problem bilo koje institucije, već društva u cjelini", rekao je Brđanin.\nBrđanin je istakao da će policija uvijek biti tu da pruži prvu pomoć, da zaštiti žrtve i da preduzme ono što je u nadležnosti.\n"Međutim, svi kao društvo moramo da shvatimo obim ovog problema. Mislim da smo na pravom putu, ne samo zbog događaja koji nas opominju nego zato što je to, nažalost, naša svakodnevica. Ponavljam, ovo je obaveza svih nas i ovom prilikom pozivam sve žrtve, žene, ili bilo koga ko sebe prepoznaje kao žrtvu rodno zasnovanog nasilja, da prijavi, bez straha, a mi ćemo naći način da ih zaštitimo", zaključio je Brđanin.\nDogađaj je organizovan u okviru kampanje "16 dana aktivizma protiv rodno zasnovanog nasilja".\nUprava policije Zoran Brđanin\nZbog vožnje pod dejstvom alkohola uhapšeno 27 vozača\nBudvanin uhapšen zbog navodnog pokušaja ubistva\nTijelo Danilovgrađanina nađeno u Sitnici


Polisa privatnosti • Skenderovic Consultants\nVlasnik website-a skenderovic.biz je kompanija Skenderovic Consultants, sa sedištem u Subotici, Srbija. Skenderovic Consultants poštuje Vašu privatnost i posvećeni smo njenom čuvanju. Ova Polisa privatnosti predstavlja način kako se Vaši lični podaci obrađuju i koriste. Na website-u skenderovic.biz prikupljamo mali broj Vaših podataka uz Vašu izričitu saglasnost, koju možete povući u svakom trenutku, nakon čega će Vaši podaci u što kraćem periodu biti izbrisani sa sistema. Vaši podaci će biti dostupni zaposlenima i osnivaču Skenderovic Consultants-a, koji su zakonski obavezni da poštuju tajnost ličnih podataka. Skenderovic Consultants prikuplja sledeće podatke od posetilaca sajta, koje oni slobodno dostavljaju preko online kontakt forme: ime i prezime, email adresu, ostale kontakt podatke i sve ostale informacije vezane za pružanje naših usluga i druge informacije vezane za poslovnu saradnju. Skenderovic Consultants prikuplja i podatke posetilaca sajta koji se odnose na IP adresu, podatke o browser-u i podatke vezane za domen.\nUkoliko koristite website skenderovic.biz prihvatate da se Vaši podaci koriste u skladu sa ovom Polisom privatnosti. Skenderovic Consultants će koristiti lične podatke samo na način koji je u skladu sa svrhom za koju su prikupljeni ili za koju ste Vi kao naš korisnik dali saglasnost.\nUkoliko želite da tražite pristup ličnim podacima, odnosno njihovu ispravku, dopunu ili brisanje, kontaktirajte nas na email adresu: office@skenderovic.biz.\nSkenderovic Consultants će koristiti podatke u cilju održavanja kontakta sa članovima i u cilju obaveštavanja o našim aktivnostima posredstvom Newsletter sistema. U svakom trenutku, Vi kao član ili posetilac sajta uvek imate mogućnost da se odjavite sa mailing liste, ukoliko više ne želite da primate poruke od nas.\nPrilikom prijavljivanja na Newsletter sistem potrebno je da unesete Vašu email adresu i ime i prezime, pri čemu je aktivan ‘Confirmed opt-in’ tip prijave, što znači da newsletter sistem nakon prijave šalje mail sa linkom, na koji treba da klikne pretplatnik, da bi email adresa pretplatnika bila validna. Skenderovic Consultants Vašu email adresu čuva i neće je ustupati ili prodavati trećim stranama. U svakom trenutku možete da otkažete pretplatu na newsletter i nakon toga više nećete primati poruke od nas.\nU slučaju eventualne obaveze da otkrijemo sakupljene podatke trećoj strani, a na osnovu sudske odluke i u skladu sa zakonom, o tome ćete biti blagovremeno obavešteni, osim ukoliko nalog suda ne sadrži oznaku tajnosti, odnosno zabranu o obaveštavanju korisnika. Skenderovic Consultants se obavezuje da Vaše podatke prikupljene kroz Internet forme i kroz email komunikaciju neće davati, pokazivati, iznajmljivati niti prodavati trećim licima. Skenderovic Consultants može povremeno objaviti informacije opšteg tipa trećim licima (npr. broj poseta website-a skenderovic.biz), ali pri tome neće uključiti informacije pomoću kojih bi pojedinci bili određeni ili odredivi.\nWebsite skenderovic.biz koristi ‘cookies-e’ za ograničene svrhe. ‘Cookies’ je deo podataka koji naš website može da Vam pošalje Vašem Internet browser -u. Ukoliko ste zabrinuti za Vašu sigurnost po pitanju ‘Cookies’ tehnologije, uvek možete Vaš Internet browser podesiti da Vas obaveštava po prijemo ‘Cookies-a’ ili da ih u potpunosti odbijete. Google analytics šalje svoje ‘Cookies-e’, na osnovu koje Skenderovic Consultants prati posećenost website-a skenderovic.biz.\nWebsite skenderovic.biz sadrži linkove preka drugim website-ovima. Svaki od navedenih website-ova ima svoju Polisu privatnosti i Uslove korišćenja. Skenderovic Consultants ni na jedan način nije odgovoran za sadržaj na navedenim stranicama.\nSkenderovic Consultants koristi društvene mreže, pri čemu su svi odnosi vezani za iste određeni Polisama privatnosti, za svaku društvenu mrežu posebno.\nSkenderovic Consultants čini sve što je u njegovoj mogućnosti da podatke koje obrađuje i koristi čuva u bezbednim uslovima, koji su uskladišteni na računarskim sistemima, zaštićeni su šiframa, a pristup imaju samo zaposleni u Skenderovic Consultants.\nSkenderovic Consultants zadržava pravo da bilo kada izmeni ovu Polisu privatnosti, a izmena postaje važeća nakon objave na website-u skenderovic.biz. Svaki posetilac sajta je dužan da pročita ovu Polisu privatnosti, kako bi bio upoznat sa eventualnim izmenama. Ukoliko nastavite da koristite website skenderovic.biz nakon postavke novije verzije Polise privatnosti, podrazumeva se da ste tu verziju pročitali i prihvatili kao važeću.\nUkoliko imate bilo kakvih pitanja vezanih za ovu Polisu privatnosti, kontaktirajte nas na email adresu: office@skenderovic.biz.


Pre kupovine baterija... | SveBaterije.net\nPre kupovine baterija...\nšta treba da znate pre kupovine baterija i punjača Prilikom poručivanja artikala sa našeg sajta, obavezno vodite računa na original oznaku ili originalni kod baterije ili punjača. Jedina relevantna informacija je kod kojim se jednoznačno mogu definisati artikli.\nModeli koji su prikazani u listama modela, kao i fotografije i ostale dodatne informacije su postavljene isključivo radi lakšeg pronalaženja proizvoda i vizuelnog prepoznavanja, ali te informacije ne mogu jednoznačno definisat traženi artikal.\nna strani Česta pitanja možete pronaći odgovore na često postavljena pitanja u vezi sa funkcionisanjem baterija, akumulatora, punjača, adaptera i ostale dodatne opreme. Potražite odgovore na pitanja kako izabrati odgovarajuću bateriju, kako se vrši pravilno punjenje baterija, kako se formiraju baterije, zašto je važna kalibracija baterija ...\nPročitajte ili postavite pitanje, biće nam drago da Vam pomognemo


Sajber hronika, 15.06.2021, 10:00 AM\nDesetak osoba optuženo je ili uhapšeno zbog svojih veza sa najvećom online prodavnicom ukradenih podataka Slilpp, a sama prodavnica je zatvorena, saopštilo je američko Ministarstvo pravde. Hapšenja su rezultat međunarodne policijske akcije u kojoj su učestvovale SAD, Nemačka, Holandija i Rumunija.\nSlilpp, koji je pokrenut 2012. godine, bio je najveća online prodavnica specijalizovana za trgovinu ukradenim podacima.\nTokom devet godina rada, na sajtu su se prodavali podaci za prijavljivanje za online naloge ukradeni od 1.400 kompanija iz celog sveta. U prodaji se našlo više od 80 miliona ukradenih korisničkih imena i lozinki za bankovne račune, naloge za onlajn plaćanje, podaci o kreditnim karticama, tekućim računima i drugi podaci koji su zloupotrebljavani za obavljanje neovlašćenih transakcija.\nNa osnovu postojećih izveštaja o žrtvama, Ministarstvo pravde je reklo da su ukradeni podaci prodati preko Slilppa iskorišćeni za krađu oko 200 miliona dolara, samo u SAD, i dodatnih stotina miliona dolara od žrtava širom sveta.\nZatvaranje Slilppa je poslednja u nizu akcija protiv sajber kriminala, posle onih koje su izvedene protiv TrickBota, Emoteta i ANoMa. Slilpp je takođe treća online prodavnica koja je ugašena, nakon xDedica (januar 2019) i DEER.IO (januar 2021), koje su takođe bile specijalizovane za prodaju ukradenih podataka za prijavu.


„Kralj“ je srušen, ali su cifre poražavajuće – ruski klub duguje igračima više od tri miliona dolara - 06.03.2021, Sputnik Srbija\nOdbojkašice briljiraju u prvom setu! /uživo/\nPobeda košarkaša Himkija nad Real Madridom u nedavnoj utakmici Evrolige je najavila da bi stvari u Podmoskovlju mogle da krenu u pravcu stabilizacije ekipe, ali... 06.03.2021, Sputnik Srbija\n19:17 06.03.2021 (Osveženo: 19:18 06.03.2021)\n© Sputnik / Grigoriй Sыsoev / Uđi u foto-galerijuDetalj sa utakmice Himkija i CSKA\nPrema navodima ruskih medija, Himki nije uspevao da isplati zarade igračima za prethodna tri meseca, što predstavlja kamen oko vrata klubu.\nZbog svega toga, ekipu su u poslednjih nekoliko nedelja napustili brojni igrači, a među njima je i reprezentativac Srbije Stefan Jović.\nNavodno, ukupna dugovanja kluba prema košarkašima za naznačeni vremenski period iznose više od 3,3 miliona dolara.\nZasad, nema izgleda da će klub uspeti da pronađe novac i da izmiri dugovanja, a u poslednjih nekoliko nedelja sve su češći glasovi o tome da bi klub mogao da bude i ugašen.\nNedavni trijumf nad Realom, posle 17 izgubljenih utakmica u Evroligi, dao je iskru nade za opstanak, ali je izvesno da je Himkiju neophodno pravo čudo da bi ostao konkurentan, kako u domaćim, tako i u evropskim okvirima.\n► Sputnjik saznaje: Klub iz Podmoskovlja pred gašenjem, Jović traži novu sredinu\n► Burno u Podmoskovlju – od potpunog raspada do pobede nad Kraljem\n07:12Odbojkašice osvojile prvi set! /uživo/


Rasulo u Partizanu ! Mitrović potpisao za Anderleht, a potpredsednik kluba podneo ostavku zbog toga ! - SandzakHaber.Net , Sandžačke Internet Novine !\nNaslovna Sport Fudbal Rasulo u Partizanu ! Mitrović potpisao za Anderleht, a potpredsednik kluba podneo...\nRasulo u Partizanu ! Mitrović potpisao za Anderleht, a potpredsednik kluba podneo ostavku zbog toga !\nOd Haber news2 - 12. Avgusta 2013. 0 620 Podeli na Fejsbuku\ntweet Mladi napadač Partizana i reprezentacije Srbije, Aleksandar Mitrović, potpisao za Anderleht ! Iako je zvanično saopštenje UO Partizan da su samo odobrili transfer Mitrovića, SPORTKLIK.RS saznaje da je Mitrović već potpisao ugovor sa ovim Belgijskim velikanom i to odmah nakon utakmice sa Novim Pazarom.\nMedjutim na sopstveni zahtev i zahtev njegove porodice, on će biti član Partizana do 30. avgusta i imaće priliku da se oprosti od navijača na domaćim mečevima sa Radničkim u Nišu 17. avgusta i zatim u Humskoj protiv kragujevačkog Radničkog 24. avgusta u trećem kolu Superlige. Takođe, biće u konkurenciji za mečeve baraža kvalifikacija za Lige Evrope protiv švajcarskog Tuna.\nU Anderleht će preći za sumu od pet miliona evra, i pridružiće se bivšem rivalu iz redova Crvene zvezde Luki Milivojeviću, koji je nedavno postao član belgijskog šampiona za tri miliona evra.\nTakodje se na internetu pojavila vest da je potpredsednik fudbalskog kluba Partizan Mile Jovičić podneo je ostavku, a to je učinio zbog odluke Upravnog odbora crno-belih da sa odobri odlazak Aleksandru Mitroviću iz ekipe srpskog šampiona.\nRukovodstvo kluba iz Humske je prvog radnog dana ove nedelje za jednu od tema imala transfer reprezentativnog špica, koji se proslavio i na omladinskom prvenstvu Evrope, a glasanjem uprave doneta je odluka da Mitrović može da ide iz Partizana.\nŠto se Jovičića tiče, on je bio među onim članovima uprave koji su glasali protiv prodaje Aleksandra Mitrovića, pa je posle odluke koja je bila suprotna njegovom stavu saopštio da podnosi ostavku na funkciju u klubu.\nSastanak Upravnog odbora trajao je tri i po sata, a po završetku razgovora čelnika, ni Jovičić ni predsednik Dragan Đurić nisu odgovarali na telefonske pozive.\nKlub je samo potvrdio da Mitrović odlazi u Anderleht 30. avgusta, ali ne i za koju sumu i na koji period.\nTako to ide kad rade ono što su nama uradili u subotu…\nKLJUČNE REČIanderlehtnovi pazarpartizanpotpredsednikrasulo PODELI\ntweet Prethodni tekstZVEZDA: Svi vide da je neregularno, osim PartizanaSledeći tekstAdem Ljajić i Stanija zajedno u Italiji?! Haber news2\tPOVEZANE OBJAVEVIŠE OD AUTORA


Radojičić: Podrška za projekte “Udasa” - Glas Srpske\nRadojičić: Podrška za projekte “Udasa”\nSrna 29.09.2020 14:42\nBANjALUKA - Gradonačelnik Banjaluke Igor Radojičić izjavio je danas da će grad podržati inicijativu Organizacije amputiraca “Udas” da se osobama sa invaliditetom obezbijedi adekvatna parcela u okolini grada kako bi se, na nekomercijalnoj osnovi, mogle baviti urbanom poljoprivredom.\nRadojičić je tokom današnje posjete “Udasu” naglasio da će uskoro biti ponuđena lokacija na kojoj bi ova organizacija, ali i druga udruženja građana, imala mogućnost da se bave urbanom poljoprivredom.\nOn je u izjavi novinarima naglasio da Banjaluka ulazi u veliki projekat aktivnog upravljanja imovinom gdje će gradsku imovinu, prije svega zemljište, nastojati koristiti na racionalniji i kvalitetniji način, pogotovo ako je riječ o poljoprivrednom zemljištu.\n“Osnovni cilj je da poljoprivredno zemljište, koje je u vlasništvu grada, stavimo u funkciju dobrobiti građana, odnosno da zemljište ne bude zapušteno. Imamo lijepo iskustvo sa gradskim baštama, što je odličan primjer”, naveo je Radojičić.\nKada je riječ o pomoći licima sa invaliditetom, Radojičić je naglasio da je grad Banjaluka pred potpisom novog sedmogodišnjeg ugovora sa prevoznicima u javnom gradskom prevozu i da će biti uvedeni novi standardi.\nOn je istakao da je jedan od novih standarda koje je grad postavio pred prevoznike da u roku, ne dužem od pet godina, svi autobusi budu prilagođeni osobama sa invaliditetom, odnosno da imaju ulaznu rampu.\nPredsjednik “Udasa” Željko Volaš izjavio je da ova organizacija, zajedno sa Gradskom upravom Banjaluka i međunarodnim organizacijama, konstantno radi na poboljšanjeu uslova života lica sa invalididtetom.\n“Zajedno radimo na jačanju kapaciteta udruženja koja okupljaju osobe sa invaliditetom, građanskom učešću ovih lica u donošenju odluka, praćenju politika koje donosi grad, a tiču se ove populacije”, rekao je Volaš.\nVolaš je istakao da je cilj jačanje uloge građana i organizacija koje okupljaju osobe sa invaliditetom, naglasivši da je ukidanje barijera jedna od ključnih mjera za uključivanje ovih ljudi u redovne životne aktivnosti.


Dan zaljubljenih u Vrnjačkoj Banji | Vrnjacka Banja\nKao i za veliki broj drugih praznika, u Vrnjačkoj Banji i za Dan Zaljubljenih okuplja se pozamašan broj turista, kako bih učestvovali u manifestaciji najduži poljubac, koji se svake godine organizuje u Banji, s tim što se broj učesnika iz godine u godinu povećava svakako. Za to je zaslužena najviše dobra organizacija manifestacije, kao i ljubav na taj dan .\nTaj događaj je tradicionalan, najduži poljubac, koji je smešten na mostu u Vrnjačkoj Banji, te ukoliko želite da učestvujete u ovom događaju , dođite u Banju na Dan zaljubljenih, jer možda ste baš Vi ti koji ćete pobediti zajedno sa Vašim parom. Mnogi hoteli, ali ujedno i pravatni smeštaj u pogledu soba ili apartmana , spreman je da primi veliki broj gostiju, a samim tim i da im ulepša boravak . Te, ne oklevajte ni jednog momenta , povedite Vašu lepšu polovinu, dragu osobu, kako biste proveli nezaboravne trenutke u Vrnjačkoj Bnaji za Vaš ljubavni praznik koji je ipak samo jednom godišnje , te ga proslavite onako kako dolikuje. Samim tim, kupite katanac u obliznjoj prodavnici , ili pak od ljubaznih deka koji stoje pored samoga mosta i zaključajte Vašu ljubav baš na taj dan , na dan zaljubljenih, što je veoma karakteristično, i naravno, kako legenda kaže, Vaša ljubav će zauvek biti kraj Vas .\nNagrade koje će biti dodeljene u kategorijama najduži poljubac , najstariji par ali kao i najatraktivniji par , a zainteresovani mogu da se prijave i na dan održavanja takmičenja . Organizator takmičenja kao i svake godine , za najduži poljubac je Turistička organizacija Vrnjačke Banje . Pored ovog takmičenja , tačnije nakon njega , kao i nakon zaključavanja Vašeg katanca na mostu Ljubavi , sa Vašom dragom osobom upitite se dalje, odnosno u neki restoran ili pak kafić , gde ćete donekle proslaviti ovaj lep događaj . Naravno, svi ugostiteljski objekti spremno dočekuju sve svoje goste , ali usled popunjenosti kapaciteta s obzirom da veliki broj zaljubljenih parova dolazi u Vrnjačku Banju baš na ovaj dan, svakako da je najbolje da rezervišete Vaše mesto u nekom u restorana kako, naravno, ne biste ostali bez večere što svakako ne želite .


Dogovor vladajuće koalicije za spas ekonomije – Nadlanu.com\nDogovor vladajuće koalicije za spas ekonomije\nObjavljeno 7. juna 2013. / 22:36:23\nBeograd — Predstavnici vladajuće koalicije dogovorili mere za povećanje privredne aktivnosti i smanjenje rashodne strane budžeta. Najsiromašniji neće snositi teret.\nNa konsultacijama vladajuće koalicije o antikriznim merama dogovorene su brojne aktivnosti za oporavak srpske privrede, ali i mere za znatno smanjenje rashodne strane budžeta, saopšteno je večeras po završetku sastanka održanog u vili Bokeljka, uz napomenu da teret smanjenja fiskalnog deficita neće biti na najsiromašnijim građanima.\nUz napomenu da će svi detalji programa ekonomskih mera biti usaglašeni tokom sledeće nedelje, u saopštenju je navedeno da je Vlada Srbije odlučna da sačuva stabilnost finansijskog sistema i da svoje aktivnosti usmeri na povećanje privredne aktivnosti i životnog standarda.\nPredstavnici svih političkih stranaka vladajuće koalicije su razgovarali o načinima prevazilaženja ekonomske krize u kojoj se Srbija našla zbog, kako je napomenuto, neodgovornog i rasipničkog ponašanja prethodnih vlasti.\nU saopštenju se navodi da je Vlada Srbije odlučna da sačuva stabilnost finansijskog sistema i da svoje aktivnosti usmeri na povećanje privredne aktivnosti i životnog standarda i da su na sastanku dogovorene brojne aktivnosti za oporavak srpske privrede, ali i mere za znatno smanjenje rashodne strane budžeta.\nSrpska vlada je odlučna da smanji fiskalni deficit u odnosu na 2012. godinu, ali da taj teret ne bude na najsiromašnijim građanima, navedeno je u saopštenju.\n„Vlada i njeni ministri planiraju značajne mere uštede u javnom sektoru, pri čemu je uz te aktivnosti neophodno započeti i suštinsku reformu državne uprave i javnih preduzeća, kao i okončati proces restrukturiranja bivših društvenih preduzeća“, saopšteno je posle sastanka, uz napomenu da će svi detalji programa ekonomskih mera biti usaglašeni sledeće nedelje.\nSastanak čelnika Vlade o ekonomskoj situaciji i smanjenju deficita državnog budžeta završen je nešto posle 21 sat, a posle sastanka nije bilo izjava za medije.\nNE ŠTEDI NIKOGA: Ivan Ivanović šokirao novom duhovitom kampanjom (VIDEO)\nFudbaleri Srbije poraženi u Briselu


Biščević: Zagreb i Beograd su “stubovi stabilnosti”\nZagreb i Beograd su “stubovi stabilnosti” i mira u ovom delu Europe i bez njihove saradnje teško je očekivati da delovi regije iziđu iz stanja “nedovršenog mira” i “zamrznutog konflikta”, ocenio je novi hrvatski ambasador u Srbiji Hidajet Biščević.\nUkoliko se otklone politizacije, izbegne stalno obnavljanje medijske i verbalne buke te ako se držimo temeljnog principa međunarodnih odnosa o nemešanju u unutrašnje poslove, istorija ne mora ostati trajni izvor razdora Srbije i Hrvatske, rekao je Biščević u intervjuu za beogradski list “Danas”.\nOn je istakao da ne idealizuje Evropsku uniju, jer “nije magična krpa koja briše razlike, pa i one istorijskog sadržaja”, ali i istakao da EU nudi “Beogradu i Zagrebu pomak od istorije” i priliku da se okrenu “drugim paradigmama i drugim vrednostima, da istoriju ostavimo istoriji i da nam istorija ne bude kočnica sadašnjosti i budućnosti”.\nOn je kao pitanja od najveće važnosti istakao zaštitu nacionalnih manjina u Srbiji i Hrvatskoj, rekavši da to na mnogo načina postaje mera “demokratskih i evropskih kapaciteta” dveju država.\nBiščević je ukazao na činjenicu da problem nestalih osoba i dalje predstavlja “jedno od najosetljivijih pitanja” odnosa dveju država i da institucije moraju pomoći “nesporno humanitarnom nivou” rešavanja tog problema.\n“Nadam se da sam u svojim prvim kontaktima pravilno osetio da je to pitanje prepoznato kao važna komponenta spoljnopolitičke agende Srbije i u tom pogledu zalagaću se za dinamizaciju rada na rešavanju tog pitanja”, rekao je Biščević.\nPredsednik Srbije Aleksandar Vučić primio je u utorak 12. maja akreditive novog hrvatskog ambasadora Hidajeta Biščevića i poručio kako očekuje da dve zemlje prevladaju probleme proistekle iz različitih shvatanja prošlosti, te da se posvete razvoju dobrosusedskih odnosa.


Dan opštine Prijepolje obeležavaće se desetak dana • Radio Prijepolje\nNaslovna Prijepolje Dan opštine Prijepolje obeležavaće se desetak dana\nDan opštine Prijepolje obeležavaće se desetak dana\nFoto: radio Prijepolje\nOpština Prijepolje obeležiće 7. jula Dan opštine, datum prvog pominjanja grada na Limu u pisanim dokumentima 1343. godine. Dan opštine će se ove godine obeležavati desetak dana.\nCentralni događaj biće svečana sednica 7. jula u Velikoj sali Doma kulture gde će biti dodeljena priznanja i nagrade zaslužnim pojedincima i kolektivima.\nPovodom desetodnevnog obeležavanja opštinske svetkovine, prema rečima predsednika Skupštine opštine Prijepolje Izudina Šantića, pripremljen je bogat program koji podrazumeva kulturno zabavni, sportski i investicioni sadržaj.\n– Od 1. do 10. jula očekuju nas razni sadržaji, 7, jula imaćemo svečanu sednicu Skupštine opštine a u večernjem terminu sledi koncert Tropiko benda – navodi Šantić.\nOn kaže da je obeležavanje Dana opštine predviđeno i na investicioni način. Simbolično 7. jula biće zvanično zatvorena deponija Stanjevine, dok će dan ranije biti ponovo pušten u saobraćaj rekonstruisani most u Šarampovu.\nIzudin Šantić predsednik Skupštine opštine Prijepolje, foto: A.Rovčanin\nZnačajnu ulogu u obeležavanju Dana opštine, imaće i Dom kulture, koji će ujedno proslaviti i četiri decenije svog postojanja.\n– Naši programi počinju 3. jula otvaranjem fotodokumentarne izložbe “Ušće kultura”, zatim sledi Svečana akademija 40. godina Doma kulture, koju ove godine proslavljamo – navodi direktorka Doma kulture Admira Mostarac.\nDirektorka Doma kulture Admira Mostarac, foto: A.Rovčanin\nGrađane Prijepolja očekuju i dva velika koncerta u večernjem terminu na platou Dom kulture. Prvi je 6. jula “Sa ušća do zvezda” kada će se predstaviti prijepoljski muzičari, a naredno veče nastupiće Tropiko bend.\nPrethodni tekstOd 1. jula se ukida roming na Balkanu\nSledeći tekstOd 8. do 10. jula Prijepoljci biraju najboljeg zeta i snajku\n15. maja prolećna akcija čišćenja grada\nDnevni pazar u Maxiju 3,5 miliona dinara\nDirektori svih škola u obavezi da polažu ispit za licencu\nSNEG POLOMIO SVETI BOR U КAMENOJ GORI


Bošnjačke žrtve su i Zakonom o zaštiti žrtava ratne torture diskiminisane, kao i 2014. godine kada je usvojen zakon o unutrašnjem dugu RS-a, kojim im je uskraćeno bar malo satisfakcije, nakon što su dobili pravosnažne sudske presude, ali neće dočekati isplate - ukazao je Hadžiomerović.\nSmatra da je u RS “na sceni političko-unitaristički korov, u glavama onih koji su na vlasti”.\nPostavio je pitanje kome bi smetalo izjednačavanje pravne prakse za dokazivanje statusa žrtve na cijelom prostoru države BiH.\n-U tom slučaju ne bi bilo tvrdnji da je nečija žrtva veća ili manja od drugih – dodao je Hadžiomerović, nakon sjednice Zajedničke komisije, na kojoj nisu podržani amandmani Kluba Bošnjaka na Zakon o zaštiti žrtava ratne torture i o zakonu će odlučiti Ustavni sud RS-a.\nI potpredsjednik Narodne skupštine RS-a Senad Bratić smatra da je zakon diskriminisao žrtve koje nisu iz srpskog naroda.\n-Pali smo danas na ispitu – ocijenio je Bratić.\nŠef Kluba Srba Pero Petrović tvrdi da ne stoje tvrdnje kolega iz bošnjačkog kluba.


Bojčić o slučaju žrtava RTS: Dokaza ima, Tužilaštvo ćuti\nVesti Autor:Jelena Petrović21. apr. 201709:37 > 09:37\nMiroslav Bojčić, zastupnik porodica stradalih radnika RTS, kaže da postoje činjenice nesumnjivo dovoljne da bi se pokrenula puna tužilačka istraga o tom slučaju, ali da očigledno Tužilaštvo neće da procesuira te dokaze. Milan Antonijević iz Jukoma kaže da ne postoji nijedan izgovor zbog kog Tužilaštvo ne bi ušlo u ovaj postupak.\nOd bombardovanja zgrade Radio televizije Srbije i stradanja 16 radnika te televizije, 23. aprila navršiće se 18 godina.\nTadašnji generalni direktor Dragoljub Milanović jedini je pravosnažno odgovarao, odsluživši desetogodišnju kaznu zatvora, ali pravni zastupnici i porodice žrtava tvrde da su i dalje ostala nerazjašnjena brojna pitanja koja impliciraju odgovornost brojnih drugih aktera u stradanju 16-oro zaposlenih javnog servisa.\nMiroslav Bojčić, zastupnik porodica stradalih radnika RTS, kaže da je jedno od tih pitanja uloga vojske odnosno državnog vrha. Kaže da postoje činjenice koje su „nesumnjivo dovoljne da bi se pokrenula puna tužilačka istraga o odgovornosti vojnog vrha za žrtvovanje radnika RTS“, ali da do nje nikada nije još došlo.\n„Te činjenice su da je RTS u ratnim uslovima bila pod neposrednom ingerencijom Ministarstva odbrane odnosno Sektora za civilnu odbranu. Nesumnjivo je da je postojao oficir koji je bio nadležan da se pobrine za izvršenje naredbe Savezne vlade koja je postojala o evakuaciji televizije na sigurno – to je bio pukovnik Petar Pajčin. I nesporno je da je najmanje jedan član Glavnog štaba vojske tadašnje SR Jugoslavije znao za tačan trenutak napada i da je uoči njega izveo svoju ćerku… To je tadašnji pukovnik Dušan Vojvodić“, navodi Bojčić.\nJuče su na konferenciji za medije u NUNS-u pominjana skrivena obaveštenja, pisani tragovi i audio zapisi o pozadini ovog slučaja. Na pitanje o tome Milan Antonijević, direktor Komiteta pravnika za ljudska prava, kaže da bi time trebalo da se Tužilaštvo da se bavi.\nAntonijević navodi da se radi o postupku koji je zamrznut i koji može da se nastavi. Govoreći o tužilaštvu, kaže da sve ovo govori o neodgovornosti tog državnog organa prema žrtvama, čije porodice traže istinu – da znaju ko je doneo tu odluku, da li su radnici žrtvovani…\nNema nijednog izgovora zbog kog tužilaštvo ne bi ušlo u ovaj postupak, kaže Antonijević.\nTreba videti šta je sa dokazima koje je Bojčić izneo, kaže. Dodaje da ni u jednom postupku, i u postupku protiv Milanovića, nije se išlo šire u utvrđivanju odgovornosti.\nPorodice nisu došle do istine i zbog toga postoji mogućnost da se pokrene postupak pred Ustavnim sudom, a kasnije postoji mogućnost za obraćanje Evropskom sudu za ljudska prava, navodi Antonijević.\nBojčić kaže da postoji Komisija za ubistvo novinara čiji je to nominalni zadatak, ali dodaje da to telo stoji van pravosudnog sistema i da se zasniva na političkom autoritetu Vučića, koji je taj autoritet prebacio na predsednika te komisije.\n„Predsednik te komisije Veran Matić i ta komisija u zadnje vreme ne rade“, tvrdi Bojčić.\nSamo Tužilaštvo očigledno neće da procesuira te dokaze, dodaje. Kaže da postoje dve linije tih dokaza koje su potpuno jasne – jedna je komandna linija, a druga – neposredni dokazi.\nPostoji komandni niz (naredba, lice koje nije izvršilo naredbu Savezne vlade) koji je potpuno jasan i sam po sebi dovoljan za pokretanje istrage, istakao je Bojčić.\nOn navodi da porodice i zastupnici nikada nisu dobili izveštaje od ljudi koji su se bavili raščišćavanjem zgrade nakon bombardovanja. „Istragu je vodio tadašnji pukovnik Đorđe Trifunović. Mi nikada nismo dobili to. Međutim, sam Trifunović se pojavio kasnije kao zastupnik Milanovića“, rekao je Bojčić.\nOn je dodao da je Trifunović imao određenu ulogu i u slučaju ubistva gardista na Topčideru, ali ništa nije precizirao.\nPorodice žrtava se zapravo sve vreme suočavaju sa mogućima saučesnicima, sukrivcima, dodaje Bojčić.\nAntonijević kaže da se nada da će Komisija za ubistva novinara doći do određenih podataka i na taj način pospešiti istragu. Mnogo je stvari neraščišćeno iz devedesetih – pored toga i ubistvo Ćuruvije, pa i kasnije slučaj gardista sa Topčidera, i sve to pokazuje da postoji još mnogo stvari koje naše tužilaštvo mora adekvatno rešiti, zaključuje Antonijević.\nbombardovanje Srbijedragoljub milanovićMilan AntonijevićMiroslav BojčićRTS\n24. jun. 2022 58


"Republika" - Slobodni gradovi, uprkos svemu\nSlobodni gradovi, uprkos svemu\nIako su mnogi zeleli da je vide oborenu i polozenu na obe plecke, nova demokratska lokalna vlast ispoljila je hvale vrednu energiju i vitalnost u suocavanju sa aktuelnim drustvenim problemima\nPrica o slobodnim gradovima i opstinama u stvari je prica o mucnom radjanju demokratije u savremenoj Srbiji. Vec prvog dana posle 17. novembra 1996, kada je bilo jasno da je demokratska opozicija trijumfovala na lokalnim izborima u oko 40 najvecih gradova, pobeda je bila zatamnjena grubim osporavanjem i gazenjem zakona koje je beskrupulozno sprovodila stranka na vlasti. U svim urbanim centrima gradjani su ustali u odbranu svojih prava i izbornih rezultata. Narednih sto dana, kada su ulicama gradova tekle kolone stotina hiljada ljudi, Srbija je sva bila u groznici najavljenih promena. Zahvaljujuci volji upornih setaca i odlucnom uticaju medjunarodne zajednice preko OEBS-a, izborni falsifikati su ponisteni i pobednicka demokratska opozicija je mogla da udje u opstinske zgrade. Presudnu ulogu u svemu tome odigrala je koalicija Zajedno (SPO, DS i GSS).\nJos od prvog dana kada je bilo sasvim jasno na cijoj je strani volja biraca, novi odbornici su nastojali da organizuju svoju vlast. Vec 21. novembra 1996, dakle samo cetiri dana posle izbora, na inicijativu klubova odbornika koalicije Zajedno, osnovan je Savez slobodnih gradova i opstina Srbije. Tako je na nedvosmislen nacin naglasena zelja za sistematskom medjusobnom saradnjom i solidarnim delovanjem.\nNa osnivackom skupu, dok jos nije bio izvestan ishod dramaticnih previranja, usvojena je Deklaracija u kojoj se kaze: »Izabrani odbornici smatraju svojom duznoscu da postuju politicku volju biraca, da se suprotstave samovolji rezima i preuzmu javne poslove za koje su izabrani«.\nVec 22. decembra '96, dok su demonstracije plamtele sirom zemlje novoizabrani odbornici odrzali su svoj prvi kongres u Beogradu, na kojem je usvojena Evropska povelja o lokalnoj samoupravi i zakljuceno da se u opstinama utvrdi stanje finansija, privrede, medija, obrazovanja i socijalnih problema i da klubovi odbornika imaju vazno mesto u procesu odlucivanja.\nUdarci sa tri strane\nOvako optimisticki pocetak, medjutim, nikoga nije mogao da zavara da ce put koji se otvarao pred novim organima lokalne samouprave biti posut samo ruzama. U stvari, sada, posle vise nego jednogodisnjeg iskustva moglo bi slobodno da se kaze da nijedan pokusaj promene vlasti u zemljama istocne Evrope nije naisao na tolika iskusenja i teskoce kao u Srbiji. Mnogi su se i sa raznih strana podigli i ustremili da sto pre skrse kicmu ovom pokretu nade u preporod.\nTu je pre svega sadasnja arogantna vlast koja je sistematski delovala i zakonskim i politickim sredstvima. Prema vazecim zakonskim propisima, naime, izvori sredstava iz kojih se finansira lokalna vlast krajnje su ograniceni. Svaki pokusaj slobodnih gradova i opstina da se procenat prihoda poveca u korist lokalnih organa nailazio je na nesporazumevanje i odbijanje. S druge strane, uporednom politickom akcijom, koja je neprekidno tekla sve ovo vreme, rezim je nastojao da onemoguci i potisne na margine novu demokratsku lokalnu vlast. Bilo je besprimernih klevetanja, podmetanja, uvodjenja prinudne uprave, potkupljivanja i svih drugih oblika kompromitacije.\nUdarci novoj lokalnoj vlasti dosli su i od strane odakle se najmanje ocekivalo - iznutra. Najveca stranka u koaliciji Zajedno, SPO, koja sebi voli da laska da je i vodeca snaga, pocela je da flertuje sa rezimom. Volja biraca je prva prineta na zrtveni oltar privatnih racuna. Vrh SPO je u aktivnoj saradnji sa vladajucim strankama, SPS i JUL, oborio koalicionu vlast u Beogradu, Vrscu i Srbobranu, a sada se, izgleda, sprema na slicne udare i u drugim sredinama. U onim gradovima i opstinama gde je nova lokalna vlast postojano stabilna, SPO na sve moguce nacine nastoji da je podrije, bez obzira na to sto odbornici, cak i iz redova ove stranke, ostaju i dalje cvrsto opredeljeni za opstanak koalicije Zajedno na lokalnom nivou.\nSa najdelikatnijom vrstom teskoca nova lokalna vlast se suocila u jednom delu javnosti. Sasvim je prirodno sto se veliki setacki auditorijum osetio razocaranim i obmanutim u trenutku kada se koalicija Zajedno raspala u svojim vrhovima. Medjutim, gnev zbog ponasanja u vrhovima cesto se nepravedno okretao i prema onima neduznima - lokalnoj vlasti. Mnogi su, nazalost, prevideli da bez obzira na stranacke vodje demokratska koaliciona vlast u cetrdesetak gradova i opstina opstaje i svakoga dana daje nove dokaze svoje vitalnosti.\nPrivrzenost izvornim idejama\nUprkos svemu, nova lokalna vlast organizovana u Savez slobodnih gradova i opstina konsolidovala se i razvila svoju aktivnost. U Savez su se okupile, pored koalicije Zajedno i koalicije Vojvodina, i stranke vojvodjanskih Madjara i reformista. Ustanovljena je saradnja sa stranim fondacijama, institutima, ambasadama, vladinim i nevladinim organizacijama. I Socijalisticka internacionala je pokazala veliko interesovanje za razvoj lokalne samouprave u Srbiji, o cemu je, polovinom maja prosle godine, odrzan trodnevni sastanak u Aradu i Subotici.\nSavet Saveza osnovao je sedam svojih odbora koji su se odmah latili posla. Gotovo da nije bilo znacajne drustvene ili politicke teme koje se organi Saveza nisu poduhvatili. Podjednak znacaj je pridavan i zakonodavnim i drustvenim inicijativama. Tako je izradjen novi, alternativni predlog Zakona o lokalnoj samoupravi koji se zasniva na demokratskim tekovinama savremene Evrope.\nU svim ovim prilikama ucesnici skupova Saveza slobodnih gradova i opstina nedvosmisleno su manifestovali privrzenost izvornim idejama i principima koalicije Zajedno. To je potvrdjeno i na Drugom kongresu Saveza (6. septembra 1997), usvajanjem Povelje slobodne Srbije, cije je osnovno geslo: »Slobodan gradjanin u slobodnoj Srbiji«.\nSada gotovo i da vise nema dileme koja je ponekad i ponekog opterecivala u pocetku - odbornici pre svega imaju obavezu prema svojim biracima i nikako ne mogu da budu puki stranacki poslusnici. To i jeste valjana osnova za novu strategiju slobode.